Εργαζόμενοι | Τι ισχύει εν όψει της πανδημίας - I for Interview\nΗ συντακτική ομάδα του I for Interview δεν θα μπορούσε να μην ανταποκριθεί στις ερωτήσεις και τις απορίες σας σχετικά με τα εργασιακά δικαιώματα των εργαζομένων εν όψει της πανδημίας τους κορονοϊού, τις ειδικές άδεις και το κλείσιμο επιχειρήσεων και φορέων.\nΗ V for Vallia επικοινώνησε με την δικηγόρο Ελένη Χαφνάβη, με μεταπτυχιακές σπουδές στο εργατικό δίκαιο, η οποία ζει και εργάζεται στο Ηράκλειο Κρήτης και η οποία απάντησε αναλυτικά σε ό,τι μέχρι τώρα μας ανησυχεί και μας προβληματίζει.\nΗ γνώση είναι δύναμη για τον εργαζόμενο.\nΤι ισχύει τελικά με την ειδική γονεϊκή άδεια εν όψει της πανδημίας του κορονοϊού και του κλεισίματος των σχολείων; Οι εργαζόμενοι γονείς υποχρεούνται σε συγκεκριμένο αριθμό ημερών αδείας; Τι ισχύει για τον ιδιωτικό και τι για το δημόσιο τομέα όσον αφορά στην κανονική άδεια των εργαζομένων;\nΓια τους εργαζόμενους στον ιδιωτικό τομέα:\nΑρχικά πρέπει να διευκρινισθεί ότι η άδεια αυτή αφορά στους εργαζόμενους γονείς των οποίων τα παιδιά είναι εγγεγραμμένα σε βρεφικούς και παιδικούς σταθμούς ή φοιτούν σε σχολικές μονάδες υποχρεωτικής εκπαίδευσης (δηλαδή έως και το γυμνάσιο – όχι το λύκειο) ή φοιτούν σε ειδικά σχολεία ανεξαρτήτως της ηλικίας των παιδιών καθώς και στους εργαζόμενους γονείς ατόμων με αναπηρία – ανεξαρτήτως της ηλικίας των ατόμων αυτών – που φιλοξενούνται σε ειδικές δομές φροντίδας.\nΓια το διάστημα από 11-03-2020 έως 10-04-2020 καθώς και για όσο διάστημα όλες οι παραπάνω μονάδες παραμείνουν κλειστές για την αντιμετώπιση και τον περιορισμό της διάδοσης του κορονοϊού, ο εργαζόμενος δικαιούται άδεια ειδικού σκοπού κατ’ ελάχιστον 3 εργάσιμων ημερών υπό την προϋπόθεση ότι κάνει χρήση 1 ημέρας από την κανονική του άδεια για κάθε 3 ημέρες τις άδειας ειδικού σκοπού. Δηλαδή αν επιλέξει να κάνει χρήση αυτής της άδειας θα πρέπει να πάρει κατ’ ελάχιστον 3 ημέρες άδεια, τις οποίες υποχρεωτικά ακολουθεί 1 τέταρτη ημέρα, η οποία αφαιρείται από την κανονική άδεια.\nΑπό τα παραπάνω συνάγεται ότι για να μπορέσει ο εργαζόμενος να λάβει την άδεια ειδικού σκοπού θα πρέπει οι υπολειπόμενες ημέρες κανονικής άδειας να επαρκούν ούτως ώστε να καλύπτεται η αναλογία 3 ημερών άδειας ειδικού σκοπού προς 1 ημέρα κανονική άδεια.\nΠαράδειγμα: Από τις 9 εργάσιμες ημέρες άδεια, οι 6 θα θεωρηθούν άδεια ειδικού σκοπού και οι 3 κανονική άδεια. Επομένως για να μπορεί τελικώς ο εργαζόμενος να λάβει άδεια 9 εργάσιμων ημερών θα πρέπει να διαθέτει τουλάχιστον 3 ημέρες κανονική άδεια.\nΕπιπλέον, οι εργαζόμενοι γονείς πρέπει να λάβουν υπόψη τους τα εξής:\nΣτην περίπτωση που ο ένας γονέας είναι ιδιωτικός υπάλληλος – μισθωτός και ο άλλος ελεύθερος επαγγελματίας, τότε ο μισθωτός δικαιούται την άδεια ειδικού σκοπού υπό την προϋπόθεση ότι θα προσκομίσει στον εργοδότη του κοινή υπεύθυνη δήλωση δική του και του συζύγου στην οποία θα δηλώνεται ότι ο σύζυγος δεν κάνει χρήση της άδειας λόγω επαγγελματικών υποχρεώσεων.\nΣτην περίπτωση που και οι δύο γονείς είναι ιδιωτικοί υπάλληλοι – μισθωτοί, τότε δικαιούται την άδεια μόνο ένας εκ των δύο και απαιτείται κοινή υπεύθυνη δήλωση στην οποία να βεβαιώνεται ότι ένας εκ των δύο κάνει χρήση της άδειας. Υπάρχει η δυνατότητα ο ένας γονέας να αιτηθεί την άδεια εξ ολοκλήρου ή οι δύο γονείς να την μοιραστούν, δηλαδή να λάβει κάποιες μέρες ο ένας γονέας και κάποιες μέρες ο άλλος γονέας, όχι όμως ταυτόχρονα. Στην περίπτωση αυτή απαιτείται κοινή υπεύθυνη δήλωση των εργαζόμενων γονέων στην οποία θα σημειώνονται τα διαστήματα που θα λάβει ο καθένας την άδειά του.\nΣτην περίπτωση που εργάζεται μόνο ένας εκ των δύο γονέων και ο άλλος είναι άνεργος, τότε ο εργαζόμενος δεν μπορεί να κάνει χρήση της άδειας ειδικού σκοπού.\nΣτην περίπτωση διαζευγμένων γονέων ή γονέων σε διάσταση, τότε την άδεια δικαιούται ο γονέας που έχει αναλάβει την επιμέλεια των παιδιών. Υπάρχει και πάλι η δυνατότητα οι εργαζόμενοι γονείς να συμφωνήσουν μεταξύ τους ότι κάποιες ημέρες θα λάβει ο ένας γονέας και κάποιες ημέρες ο άλλος. Στην περίπτωση αυτή απαιτείται κοινή υπεύθυνη δήλωση των εργαζόμενων γονέων στην οποία θα σημειώνονται τα διαστήματα που θα λάβει ο καθένας την άδειά του.\nΣτην περίπτωση που ο ένας γονέας είναι ιδιωτικός υπάλληλος – μισθωτός και ο άλλος εργάζεται στο Δημόσιο, τότε για να λάβει την άδεια ειδικού σκοπού ο μισθωτός απαιτείται να προσκομίσει υπεύθυνη δήλωση του εργαζόμενου γονέα στο Δημόσιο ότι δεν έχει κάνει χρήση της άδειας ειδικού σκοπού.\nΌσον αφορά στις αποδοχές:\nΗ άδεια ειδικού σκοπού αποτελεί άδεια μετ’ αποδοχών. Η ΠΝΠ προβλέπει ότι από τις ημέρες αδείας ειδικού σκοπού τα 2/3 θα καλυφθούν από τον εργοδότη και το 1/3 από τον τακτικό προϋπολογισμό. Αυτό σημαίνει ότι το κράτος θα αναλάβει να καλύψει το 1/3 των αποδοχών που αντιστοιχούν στην άδεια ειδικού σκοπού (όχι τις συμπληρωματικές ημέρες κανονικής άδειας). Το υπόλοιπο ποσό των αποδοχών (2/3 των αποδοχών της άδειας ειδικού σκοπού και αποδοχές κανονικής άδειας) θα βαρύνει τον εργοδότη. Ο τρόπος και ο χρόνος πληρωμής της ειδικής άδειας αναμένεται να εξειδικευτεί με μελλοντική εγκύκλιο.\nΓια τους εργαζόμενους στο δημόσιο τομέα:\nΟι εργαζόμενοι στο δημόσιο τομέα με οποιαδήποτε σχέση εργασίας και αν υπηρετούν, δικαιούνται άδεια ειδικού σκοπού εφόσον έχουν παιδία εγγεγραμμένα σε βρεφονηπιακούς και παιδικούς σταθμούς ή φοιτούν σε σχολικές μονάδες υποχρεωτικής εκπαίδευσης (άρα έως και το Γυμνάσιο – όχι το Λύκειο), των οποίων η λειτουργία αναστέλλεται προσωρινά για την αντιμετώπιση και τον περιορισμό της διάδοσης του κορονοϊού. Η άδεια ειδικού σκοπού χορηγείται εντός του διαστήματος από 11-03-2020 έως 10-04-2020, και για όσο διαρκεί η εφαρμογή των έκτακτων και προσωρινών μέτρων.\nΗ ΠΝΠ της 11-03-2020 ορίζει ελάχιστο όριο ημερών που μπορεί να λάβει ο υπάλληλος ως άδεια ειδικού σκοπού. Συγκεκριμένα, ο υπάλληλος μπορεί να λάβει άδεια κατ’ ελάχιστο τέσσερις ημέρες. Από αυτές οι τρεις θεωρούνται από την υπηρεσία του ως δικαιολογημένη απουσία και η μία ημέρα αποτελεί κανονική άδεια. Πρέπει να επισημανθεί ότι αν ο υπάλληλος ζητήσει να λάβει λιγότερες από τις 4 ημέρες άδειας, τότε αυτές στο σύνολό τους θα θεωρηθούν κανονική άδεια και θα αφαιρεθούν από το σύνολο ημερών ετήσιας κανονικής άδειας.\nΕπιπλέον, οι υπάλληλοι στο δημόσιο τομέα που έχουν τέκνα που φοιτούν σε μονάδες των οποίων η λειτουργία έχει ανασταλεί, πρέπει να λάβουν υπόψη τους τα εξής:\nΣτην περίπτωση που και οι δύο γονείς είναι υπάλληλοι του δημοσίου τομέα, υποβάλλουν υπεύθυνη δήλωση προς τις υπηρεσίες τους ορίζουν ποιος από τους δύο θα κάνει χρήση της άδειας ειδικού σκοπού. Υπάρχει η δυνατότητα με κοινή υπεύθυνη δήλωσή τους να καθορίσουν τα χρονικά διαστήματα εκ περιτροπής (εναλλάξ). Όμως, το χρονικό διάστημα χρήσης της άδειας δεν μπορεί να είναι μικρότερο των τεσσάρων ημερών ανά γονέα.\nΣτην περίπτωση που ένας εκ των δύο γονέων απασχολείται στο δημόσιο τομέα και ο άλλος στον ιδιωτικό τομέα: τότε, για να κάνει χρήση της άδειας ειδικού σκοπού ο υπάλληλος του δημοσίου τομέα πρέπει να προσκομίσει υπεύθυνη δήλωση του εργαζόμενου στον ιδιωτικό τομέα στην οποία θα δηλώνει ότι δεν κάνει χρήση της ειδικής άδειας ή της εργασίας εξ αποστάσεως.\nΣτην περίπτωση που ένας εκ των δύο γονέων είναι υπάλληλος του δημοσίου τομέα και βρίσκεται ήδη σε άδεια (ανατροφής ή εκπαίδευσης – όχι αναρρωτική), τότε ο άλλος σύζυγος δεν μπορεί να κάνει χρήσης της άδειας ειδικού σκοπού μέχρι τη λήξη της άδειας του υπαλλήλου του δημοσίου τομέα.\nΣτην περίπτωση που ένας εκ των δύο γονέων είναι υπάλληλος του δημοσίου τομέα και ο άλλος είναι άνεργος, τότε ο υπάλληλος δεν μπορεί να κάνει χρήσης της άδειας ειδικού σκοπού, εκτός αν ο άνεργος γονέας νοσηλεύεται για οποιονδήποτε λόγο ή είναι άτομο με αναπηρία που λαμβάνει επίδομα ΟΠΕΚΑ ή νοσεί από κορονοϊό. Στην περίπτωση αυτή θα πρέπει ο υπάλληλος να προσκομίσει στην υπηρεσία του σχετική υπεύθυνη δήλωση.\nΣτην περίπτωση που ο υπάλληλος του δημοσίου τομέα δεν επιθυμεί να κάνει χρήση της άδειας ειδικού σκοπού, μπορεί, εναλλακτικά, κατόπιν αίτησής του προς την υπηρεσία του, να εργασθεί με μειωμένο ωράριο μέχρι και 25% ημερησίως, χωρίς ανάλογη μείωση των αποδοχών του. Ωστόσο, μετά την άρση της αναστολής λειτουργίας των σχολικών μονάδων, υποχρεούται να παράσχει τις αντίστοιχες ώρες μείωσης του ωραρίου εργασίας, πέραν του ωραρίου του, χωρίς να λάβει αμοιβή υπερωριακής απασχόλησης.\nΜπορεί ο εργοδότης να αρνηθεί την άδεια ειδικού σκοπού στον εργαζόμενο γονέα;\nΕφόσον πληρούνται στο πρόσωπο του εργαζόμενου γονέα οι προϋποθέσεις της ΠΝΠ, τότε ο εργοδότης δεν δικαιούται να αρνηθεί τη χορήγηση της άδειας ειδικού σκοπού.\nΤι μπορεί να κάνει ο εργαζόμενος και που πρέπει να απευθυνθεί εάν ο εργοδότης του αρνείται να του χορηγήσει την άδεια ειδικού σκοπού ή ο εργαζόμενος απειληθεί με απόλυση;\nΟ εργαζόμενος θα πρέπει αμέσως να απευθυνθεί στην αρμόδια Επιθεώρηση Εργασίας και να καταγγείλει το γεγονός.\nΤι γίνεται με τους εργαζόμενους που έχουν προσληφθεί πρόσφατα και δεν δικαιούνται κανονική άδεια;\nΚατά τα προβλεπόμενα στην ΠΝΠ της 11-03-2020 ο εργαζόμενος για να λάβει την άδεια ειδικού σκοπού, διερευνάται να πληροί τις προϋποθέσεις για τη λήψη της ετήσιας κανονικής άδειας τουλάχιστον έξι ημερών για εξαήμερη εργασία και πέντε ημερών για πενθήμερη εργασία. Σε περίπτωση που δεν πληρούνται οι ως άνω προϋποθέσεις, τότε θα λάβει άδεια ειδικού σκοπού ανάλογα με τις ημέρες κανονικής άδειας που δικαιούται. Πρακτικά, για να δικαιούται ο εργαζόμενος κανονική άδεια θα πρέπει να απασχολείται πάνω από δύο μήνες στον εργοδότη του.\nΤι ισχύει για τις εγκύες εργαζόμενες; Έχουν ενταχθεί στις ευπαθείς ομάδες και αν ναι, πόση άδεια δικαιούνται; Τι ισχύει για τους εργαζόμενους που ανήκουν στις ευπαθείς ομάδες;\nΟι έγκυες εργαζόμενες δεν χαρακτηρίζονται ως ευπαθής ομάδα ούτε αναφέρονται στην ΠΝΠ ως δικαιούχοι της άδειας ειδικού σκοπού. Ωστόσο, υπάρχει σχετική πρόβλεψη στην με αριθμό 12339/404/12-03-2020 Ερμηνευτική Εγκύκλιο του Υπουργείου Εργασίας, σύμφωνα με την οποία συστήνεται «η απομάκρυνση όλων των εγκύων εργαζομένων γυναικών λόγω του ενδεχόμενου κινδύνου για τις ίδιες και για το κυοφορούμενο έμβρυο».\nΚατά το διάστημα της παραμονής τους στην οικία τους, ο εργοδότης οφείλει να τους καταβάλει το σύνολο των αποδοχών τους, εκτός αν η επιχείρηση έχει αναστείλει την δραστηριότητα της στο σύνολο ή μέρος αυτής λόγω εντολής δημόσιας αρχής για την αντιμετώπιση της μετάδοσης του κορονοϊού.\nΟμοίως, οι εργοδότες που απασχολούν εργαζόμενους που ανήκουν στις ευπαθείς ομάδες, όπως εξειδικεύονται από τον ΕΟΔΥ, οφείλουν να αποδεχθούν την αποχή των εργαζομένων από τα καθήκοντά τους και την κατ’ οίκον παραμονή τους για προληπτικούς λόγους.\nΣτην περίπτωση αυτή, εφόσον είναι δυνατόν, ο εργαζόμενος μπορεί να παράσχει την εργασία του εξ αποστάσεως. Σε κάθε περίπτωση, κατά το διάστημα παραμονής του εργαζόμενου στην οικία του, ο εργοδότης υποχρεούται να καταβάλλει το σύνολο των αποδοχών του εργαζομένου, εκτός κι αν η επιχείρηση έχει αναστείλει την δραστηριότητα της στο σύνολο ή μέρος αυτής λόγω εντολής δημόσιας αρχής για την αντιμετώπιση της μετάδοσης του κορονοϊού.\nΤι ισχύει για τους εργαζόμενους των οποίων οι επιχειρήσεις/φορείς κλείνουν έπειτα από κρατικές οδηγίες; Χρεώνονται την άδειά τους; Τι θα γίνει με τους μισθούς των εργαζομένων;\nΑρχικά, σε κάθε περίπτωση ο εξαναγκασμός σε λήψη κανονικής άδειας ή άδειας άνευ αποδοχών είναι παράνομος. Όταν η επιχείρηση/φορέας κλείσει με απόφαση κρατικής αρχής, ο εργαζόμενος δεν μπορεί να ζητήσει να του χορηγηθεί άδεια ειδικού σκοπού. Επίσης, για όσο διάστημα η επιχείρηση/φορέας δεν λειτουργεί, ο εργοδότης απαλλάσσεται από την υποχρέωση καταβολής των μισθών των εργαζομένων.\nΤι ισχύει για τους εργαζόμενους των οποίων οι επιχειρήσεις κλείνουν αυτοβούλως, χωρίς να υπάγονται στις κατηγορίες επιχειρήσεων που κλείνουν υποχρεωτικά λόγω κρατικής οδηγίας;\nΟι εργαζόμενοι, ακόμα και αν η επιχείρηση δεν λειτουργεί, δικαιούνται τις αποδοχές τους κανονικά.\nΕπόμενο Previous post: Κορωνοϊός και εκτίμηση συνέλευσης εργαζομέμενων οδηγών δικύκλου\nΠροηγούμενο Next post: ΟΑΕΔ | Υποχρεωτικά διακπερώνονται μόνο ηλεκτρονικά οι υπηρεσίες – Ανανέωση Επιδόματος ανεργίας


KarpetShow.gr - Εκπαιδεύοντας τη Ρία...\nΗ πρόκριση των Σουηδών στους 16 και το γεγονός ότι αυτοί θα αγωνιστούν με τους Ελβετούς για μια θέση στα προημιτελικά έχει τρελάνει τους Ιταλούς. Οι Ιταλοί δεν έχουν θέση σε αυτό το παγκόσμιο κύπελλο: το ποδόσφαιρό τους περνάει κρίση και στα δυο προηγούμενα μουντιάλ αποκλείστηκαν στη φάση των ομίλων – δεν θα έκαναν τίποτα. Αλλά βλέποντας την προέλαση της Σουηδίας μοιάζουν έτοιμοι ν αρχίσουν να ξαναχτυπάνε το κεφάλι τους στον τοίχο: διαβάζεις όσα γράφουν οι εφημερίδες τους και νομίζεις ότι έχουν αποκλειστεί πάλι, τώρα, για δεύτερη φορά. Καθόλου δεν μπορεί να τους παρηγορήσει η δική μας Ρία Αντωνίου που ομορφαίνει τις βραδινές τηλεοπτικές εκπομπές τους, στις οποίες διάφοροι βετεράνοι πιο πολύ μιλάνε για τα παλιά τα δικά τους, παρά για όσα συμβαίνουν στην Ρωσία. Οι τωρινοί Ιταλοί διεθνείς είναι άφαντοι. Παραμένουν στην ιταλική μουντιαλική επικαιρότητα όσοι από δαύτους πρωταγωνιστούν σε διαφημίσεις. Ο Μπουφόν τα βάζει με την πιτυρίδα και πίνει μπίρες, ο Κιελίνι προτείνει σε όλους το καινούργιο του κινητό. Κάποτε ήταν πρωταγωνιστές σε μεγάλες διοργανώσεις, τώρα απλά εμφανίζονται στην τηλεόραση. Όπως η Ρία, που σίγουρα αρέσει στους Ιταλούς περισσότερο, κυρίως γιατί κάνει και δείχνει ό,τι είναι δυνατόν κι ας μην μιλάει καλά ιταλικά ακόμα.\nΤο κάζο του αποκλεισμού των Ιταλών από το μουντιάλ της Ρωσίας συνδέθηκε με δυο πρόσωπα: τον 74χρονο, πρώην πρόεδρο της ιταλικής ομοσπονδίας κ. Κάρλο Ταβέκιο και τον προπονητή Κάρλο Βεντούρα. Μετά τον αποκλεισμό είχαν και οι δυο κάποιες περιπέτειες – θα μπορούσαν και να γίνουν πρωταγωνιστές σε μια ωραία ιταλική κωμωδία. Αλλά οι φρατέλοι, που έζησαν την πιο μεγάλη ποδοσφαιρική τους καταστροφή, δύσκολα θα γελούσαν μαζί τους.\nΤις πρώτες δηλώσεις που έγιναν τον Νοέμβριο μετά τον αποκλεισμό των Ιταλών, τις είχε κάνει ο παλιός αρχηγός της Εθνικής ομάδας, ο Φάμπιο Καναβάρο, ο οποίος ευχήθηκε «η μαύρη αυτή νύχτα να είναι η αρχή του τέλους κάθε μούμιας, που ταλαιπωρεί το ιταλικό ποδόσφαιρο». Ο Καναβάρο φωτογράφισε τον πρόεδρο Ταβέκιο χωρίς να πει το όνομά του. Ο Ταβέκιο ανήκει στην κατηγορία των παραγόντων που στην Ελλάδα αποκαλούσαμε κάποτε «δεινόσαυρους». Ασχολείται με το ιταλικό ποδόσφαιρο πάνω από τριάντα χρόνια, ενώ προηγουμένως ήταν και δήμαρχος στην μικρή πόλη Πόντε Λάμπο. Ο Ταβέκιο ήταν πάντα ένας μεγάλος εχθρός των βετεράνων Ιταλών διεθνών ποδοσφαιριστών – ιδιαίτερα όσων έπαιξαν ποδόσφαιρο μετά το 1990 και «πλούτησαν χάρη στη μπάλα», όπως λέει. Κέρδισε τις εκλογές του 2014 κόντρα σε ένα Ιταλό ποδοσφαιριστή που ήταν το μεγάλο φαβορί, δηλαδή τον Ντεμέτριο Αλμπερτίνι. Τα κατάφερε γιατί είχε μαζί του την υποστήριξη της ιταλικής λίγκας (δηλαδή τις πιο πολλές ομάδες της Serie A), αλλά και την Λίγκα των Ερασιτεχνικών Ομάδων, της οποίας υπήρξε πρόεδρος. Πρακτικά, τότε, συγκρούστηκαν στην Ιταλία οι ποδοσφαιριστές και οι παράγοντες και οι παράγοντες θριάμβευσαν: ο Ταβέκιο πήρε το 63% των ψήφων. Το ενδιαφέρον είναι ότι το κατάφερε, ενώ ήταν επισήμως διωκόμενος από τη FIFA για ρατσιστική συμπεριφορά. Τιμωρήθηκε, μάλιστα, με έξι μήνες στέρηση της φίλαθλης ιδιότητας, αλλά αφού στο μεταξύ είχε παραιτηθεί από πρόεδρος. Ο ίδιος ισχυρίζεται ότι η Εθνική Ιταλίας πλήρωσε αυτή κυρίως την ιστορία.\nΤι είχε κάνει ο Ταβέκιο και τιμωρήθηκε; Αυτό που κάνουν συχνά οι παράγοντες, δηλαδή δηλώσεις χωρίς να σκεφτούν τι λένε. Μιλώντας στους εκπροσώπους του ερασιτεχνικού ποδοσφαίρου είχε πει ότι «ονειρεύεται πρωταθλήματα στα οποία όποιος σκοράρει, δεν το κάνει για μια μπανάνα»! Η δήλωση είχε θεωρηθεί ρατσιστική καθώς αρκετοί από τους επικριτές του ισχυρίστηκαν ότι η αναφορά του σε μπανάνες, είχε να κάνει κυρίως με το ότι στις ερασιτεχνικές κατηγορίες αγωνίζονται νεαροί Αφρικανοί μετανάστες. Η FIFA ξεκίνησε έρευνα, αλλά τον υποψήφιο πρόεδρο τον υπερασπίστηκαν οι ιταλικές ομάδες που τότε τον στήριξαν –πρώτη από όλες η Γιούβε. Όταν η Ιταλία αποκλείστηκε, ο Ταβέκιο ισχυρίστηκε ότι οι κακές διαιτησίες, που είχε η Ιταλία στα μπαράζ, οφείλονταν στο ότι ο ίδιος έχει κακές σχέσεις με τον Ινφαντίνο και τους ανθρώπους του, που θα προτιμούσαν στη θέση του προέδρου της ιταλικής ομοσπονδίας τον Ντεμέτριο Αλμπερτίνι, που μετά την ήττα του στις ιταλικές εκλογές χρησιμοποιήθηκε σε διάφορες επιτροπές της FIFA, που κατά κάποιο τρόπο τον υιοθέτησε.\nΕνας αληθινός δάσκαλος\nΟι εχθροί του Ταβέκιο λένε ότι όλα αυτά είναι δικαιολογίες που χρησιμοποιεί για να καλύψει το πιο μεγάλο του λάθος, δηλαδή ότι διάλεξε στη θέση του ομοσπονδιακού τον Βεντούρα. Ο Ταβέκιο είχε παρουσιάσει τον Βεντούρα το 2016, μετά το τέλος του Πανευρωπαϊκού Πρωταθλήματος και τη λήξη της συνεργασίας της ομοσπονδίας με τον Αντόνιο Κόντε, λέγοντας ότι πρόκειται για «ένα αληθινό δάσκαλο του ποδοσφαίρου» και πως τον επέλεξε «γιατί οι πιο πολλοί από τους παίκτες της Εθνικής έχουν δουλέψει μαζί του στις ομάδες που ξεκίνησαν». Το κριτήριο είναι αλήθεια ότι δεν είναι πολύ συνηθισμένο, αλλά ούτε και ο Ταβέκιο είναι συνηθισμένος άνθρωπος. Το 1970, νεαρός ακόμα, είχε καταδικαστεί για πλαστογραφία μετοχών! Το 1994, το 1996 και το 1998 είχε καταδίκες για φορολογικές παραβάσεις: πρόκειται για πλημμελήματα, που, όμως, δείχνουν ότι ο τύπος ξέρει την Τέχνη της απατεωνιάς. Όταν πρόσφατα έγινε γνωστό ότι η ομοσπονδία έχει αγοράσει είκοσι χιλιάδες αντίτυπα του βιβλίου του «Ιο mi ricordo…», πληρώνοντας 110 χιλιάδες ευρώ, ουδείς εντυπωσιάστηκε. Ο Ταβέκιο ήταν ικανός για όλα. Μετά την αποτυχία της Εθνικής, όταν άρχισαν να ανοίγουν τα στόματα, κατηγορήθηκε και για σεξουαλική παρενόχληση μιας λογίστριας της ομοσπονδίας.\nΤον Βεντούρα τον είχε προσλάβει θεωρώντας ότι το προσόν του προπονητή ήταν ότι δεν είχε παίξει επαγγελματικό ποδόσφαιρο. Η αντιπάθεια του Ταβέκιο για τους ποδοσφαιριστές τον είχε οδηγήσει στο να βρει ένα ομοσπονδιακό, που ποδοσφαιριστής δεν υπήρξε! Ο Βεντούρα μετά τον αποκλεισμό δεν δούλεψε ποτέ του, πήρε, όμως ολόκληρη την αποζημίωση – «το εφάπαξ του για να βγει στη σύνταξη» όπως έγραψαν οι εφημερίδες. Το αστείο είναι ότι μολονότι ο Ταβέκιο έφυγε, η διχόνοια ποδοσφαιριστών – παραγόντων συνεχίστηκε. Στις εκλογές που έγιναν στην συνέχεια οι Ιταλοί ποδοσφαιριστές κατέβασαν ως υποψήφιο πρόεδρο της FIGC τον πρόεδρο του συλλόγου τους, τον Νταμιάνο Τομάζι. Όχι μόνο δεν κέρδισε, αλλά ήρθε τρίτος! Θύμωσε, δεν στήριξε κανένα από τους δυο πρώτους στον επόμενο γύρο κι έτσι σήμερα η ομοσπονδία είναι ακέφαλη: ο κομισάριος Ρομπέρτο Φεμπριτσίνι, που την διοικεί, είναι διορισμένος από την Ολυμπιακή Επιτροπή. Οι Ιταλοί από τον αποκλεισμό τους δεν έμαθαν τίποτα: εξακολουθούν να μαλώνουν για καρέκλες και αξιώματα – το κάνουν χειρότερα κι από ματς.\nΜε παλλακίδες και αυλικούς\nΠριν μερικές μέρες μια εφημερίδα αποκάλυψε ότι ο Ταβέκιο πλήρωνε από τον Απρίλιο του 2017 το ξενοδοχείο το οποίο θα χρησιμοποιούσε η Εθνική Ιταλία στη Ρωσία: τόσο σίγουρος ήταν για την πρόκριση. Δημοσιεύοντας φωτογραφίες από το resort η εφημερίδα έγραψε ότι σε ένα παράλληλο σύμπαν, η Ιταλία έχει προκριθεί στο μουντιάλ αποκλείοντας την Σουηδία, χάρη σε ένα αυτογκόλ στο ματς της Στοκχόλμης (1-1 και 0-0) και ότι ο Ταβέκιο αποφάσισε να αλλάξει ρόλο κι αντί για πρόεδρος να γίνει αυτοκράτορας – με παλλακίδες και αυλικούς. Ο Βεντούρα, που έχει υπογράψει συμβόλαιο μέχρι το 2044, για να αποδείξει ότι οι καλύτεροι παίκτες μπορεί να μην έφτασαν ποτέ στη Serie A, έχει πάρει μαζί του στην αποστολή τέσσερις από το πρωτάθλημα της Γ΄ Εθνικής, που ο ίδιος τίμησε με την παρουσία του. Στο παράλληλο σύμπαν την πρώτη αγωνιστική η Σκουάντρα Ατζούρα έχει φέρει ισοπαλία με την Νότιο Κορέα (1-1), αλλά η Γερμανία έχει χάσει από το Μεξικό. Τη δεύτερη αγωνιστική όλος ο κόσμος περιμένει να δει τι θα κάνουν πάλι με τους Γερμανούς. Ως αποτυχημένο χιούμορ μου φάνηκαν όλα αυτά, αλλά με έπιασε μια νοσταλγία όταν τα διάβασα, είναι αλήθεια…


Αυτό το σάιτ υπολογίζει πόσο αξίζει το προφίλ σου στο Instagram! | Messinia Radio\nΑυτό το σάιτ υπολογίζει πόσο αξίζει το προφίλ σου στο Instagram!\nΠΡΟΗΓΟΥΜΕΝΟ ΑΡΘΡΟΤα ζώδια σήμερα 7 Νοεμβρίου!\nΕΠΟΜΕΝΟ ΑΡΘΡΟ Αυτή είναι η μεγαλύτερη πίτσα του κόσμου που έρχεται delivery! (video)\nΠώς μετρούν τα χρήματά τους πολίτες από 70 χώρες! (βίντεο)\nΟκτώ πράγματα που τα σημερινά παιδιά δεν έχουν ιδέα τι είναι!\n26/09/2018 0 Κέρδισε ένα χτένισμα ΔΩΡΟ από το κομμωτήριο ΧΑΡΟΥΛΑ!


Αυτά είναι τα 8 αξιοθέατα που πρέπει να δεις στην Κατερίνη! Τι σχολιάζουν οι τουρίστες – ΦΩΤΟ - Pieria News\nΑρχική Κατερίνη Αυτά είναι τα 8 αξιοθέατα που πρέπει να δεις στην Κατερίνη! Τι...\nΗ Κατερίνη προσελκύει τουρίστες και επισκέπτες από όλη την Ελλάδα και το εξωτερικό. Αυτά τα 8 αξιοθέατα βρίσκονται ψηλά στις προτιμήσεις τους. Δείτε τα με συνοδεία σχολιασμού από τους ίδιους όπως έχουν αναρτηθεί από το tripadvisor.com.gr.\n“Πολύ ωραίο πάρκο προσεγμένο ιδανικό για περίπατο βόλτα με ποδήλατο. Καθαρό με ωραίο φροντισμένο ζώα”.\nΙερός Ναός Αγίας Παρασκευής – Παραλία Κατερίνης\n“Πολυ ομορφη.Θα μπορουσε και καλυτερα.πανω στο κυμα σχεδον κτισμενη πιστευω απο τα πιο παλια της παραλιας”.\n“Η Πλατεία Δημοκρατίας στο Κέντρο της πόλης, χώρος αναψυχής για παιδιά, με καφέ και εστιατόρια καθώς και βολικό πάρκινγκ δίπλα στην πλατεία συνθέτουν έναν υπέροχο χώρο στην καρδιά της Κατερίνης”.\n“Μια ολόκληρη μέρα την περάσαμε στο πάρκο. Τα παιδιά ξετρελάθηκαν. Ένα μικρό υδάτινο πάρκο με αρκετές τσουληθρες. Σημαντικό είναι επίσης ότι παντού υπήρχαν ναυαγοσώστες”\n“Πολύ ωραία και ενδιαφέρουσα δραστηριότητα, είναι ένας αρχαιολογικός χώρος πολύ καλά διατηρημένος και είναι ιδανικό σημείο για κάθε ηλικία”\n“Η Ολυμπιακή Ακτή είναι ενα τουριστικό χωριό. Μια αρκετά οικονομική επιλογή με πολλές επιλογές για διαμονή και για φαγητό. Πάρα πολύ καλό φαγητό σε λογικές τιμές έχει το Νησάκι και μια εξαιρετική επιλογή απο άποψη καθαριότητας είναι το Irini Rooms. Η παραλία είναι τεράστια και μαζέυει πάρα πολύ κόσμο με αποτέλεσμα η θάλασσα να θολώνει. Εαν πατε νωρις το πρωι θα δειτε μεγαλη διαφορά στην θαλασσα. Εχει επισης θαλασσια σπορ να κανετε και πολλές επιλογες για ποτό. Εχει εναν τεραστιο πεζόδρομο/ποδηλατόδρομο που ενωνει την Ολυμπιακη Ακτη με την παραλια Κατερίνης”.\n“Ένας μοναδικός διαφορετικός αρχαιολογικός χώρος. Πρέπει να τον επισκεφθείτε και με ξεναγό γιατί είναι τόσα πολλά αυτά που πρέπει να μάθετε που μόνοι σας δεν είναι δυνατόν”.\n“Αν κάποιος θέλει να δει την ιστορία της Μακεδονίας θα πρέπει οπωσδήποτε να επισκεφτεί τον αρχαιολογικό χώρο στο Δίον. Τεράστιος λατρευτικός χώρος διάσπαρτος από σημάδια της Μακεδονικής δυναστείας που ίδρυσε ο Φίλιππος και έκανε γνωστή σε όλη τη γη ο Αλέξανδρος”.


fantaros.net: Εδώ το χαρτί... εκεί το χαρτί...\nΑποστολέας: Νεκτάριος @ 7:16 μ.μ.\nAt 2:09 π.μ., Mithrandir said…\nΆντε ρε Νεκτάριε με το καλό...Εμ ποιος σου είπε να γίνεις πληροφορικάριος? Κάποια στιγμή θα το έβρισκες μπροστά σου :-)Για να σε πάνε εκεί υποθέτω έχεις σπουδές υπολογιστών οπότε μάλλον θα επιλεγείς, ανάλογα με το πόσο δυνατό είναι το χαρτί σου και αν το δόντι σου δεν έχει κουφάλα...Το'πιασες μεγάλε μεγάλε εεε?:-)\nAt 9:45 π.μ., Νεκτάριος said…\nΠληροφορικάριος ναι και χμ... προχωρημένης ηλικίας. Δεν έχει σημασία αν έχεις μεγάλο δόντι αρκεί να έχεις μεγαλύτερο από τους άλλους. Κοινώς... θα δείξει. Καλωσήρθατε στην λογική του ελληνικού στρατού.\nAt 4:18 μ.μ., Ανώνυμος said…\nΝεκτάριε μαζί πάμε, και εγώ ΣΕΠ Κιλκίς 13/02. Άντε σειρά!!!


Μυϊκό Ραιβόκρανο – Συμπτώματα και Σωστή Αντιμετώπιση | Υγεία & Ομορφιά\nΤο μυϊκό ραιβόκρανο είναι το κοινώς λεγόμενο στραβολαίμιασμα με κύριο χαρακτηριστικό τον έντονο πόνο στον αυχένα.\nΣυμβαίνει επειδή η συγκεκριμένη περιοχή συστέλλεται, κάτι που γίνεται εξαιτίας της κακής στάσης του σώματος στον ύπνο.\nΈτσι ξυπνάτε πιασμένοι και πονάτε όταν κάνετε κάποια κίνηση.\nΤο μυϊκό ραιβόκρανο μπορεί να συμβεί αν καθίσετε σε κάποιο ρεύμα ή αν κάνετε κάποια απότομη κίνηση.\nΠάντως, αν και επίπονο, είναι κάτι που περνάει και μπορείτε να το καταπραΰνετε.\nΑν έχετε μυϊκό ραιβόκρανο, μπορεί εκτός από τον πόνο να αισθάνεστε ότι το κεφάλι σας γέρνει προς τη μία πλευρά, ενώ υπάρχει και περιορισμένη κινητικότητα στην περιοχή.\nΜάλιστα, αν αγγίξετε το σημείο που πονάτε, θα παρατηρήσετε ότι ο μυς είναι πολύ δύσκαμπτος.\nΣε μια τέτοια περίπτωση θα πρέπει φυσικά να αποφεύγετε τις απότομες κινήσεις και να ζεσταίνετε τον αυχένα σας για να ανακουφίζεστε από τον πόνο.\nΕπίσης, ένα ελαφρύ μασάζ μπορεί να μειώσει τη δυσφορία όση ώρα το κάνετε.\nΑν το πιάσιμο είναι σοβαρό, μπορεί να προκαλέσει και πονοκεφάλους, ιδιαίτερα αν είστε επιρρεπείς σε αυτούς.\nΑυτό συμβαίνει εξαιτίας της ακαμψίας της περιοχής, ενώ ο πόνος μπορεί να φτάσει μέχρι τη σπονδυλική στήλη.\nΑν συμβαίνει κάτι τέτοιο, θα πρέπει να αποφεύγετε και πάλι τις απότομες κινήσεις και να προσπαθήσετε να κρατάτε την περιοχή ακίνητη.\nΕπειδή αυτό είναι κάπως δύσκολο, μπορείτε να τοποθετήσετε αμέσως στον λαιμό σας ένα ειδικό στήριγμα που δεν θα σας προκαλεί σε καμία περίπτωση πόνο και δυσφορία, ούτε θα σας πιέζει.\nΝα θυμάστε ότι ο αυχένας δεν θα πρέπει να είναι τελείως άκαμπτος, αλλά θα πρέπει να μπορείτε να τον κουνάτε έστω και λίγο.\nΧαρακτηριστικό της πάθησης είναι ότι ο ένας ώμος μπορεί να βρίσκεται πιο ψηλά από τον άλλο.\nΑυτό συμβαίνει εξαιτίας της έντονης συστολής του μυός που αναγκάζει το κεφάλι να γέρνει προς τη μία πλευρά.\nΜε ένα απαλό τέντωμα που θα κάνετε σιγά σιγά, μπορείτε να καταπραΰνετε τη δυσφορία.\nΤο καλό είναι ότι η κατάσταση βελτιώνεται όσο περνάνε οι μέρες.\nΜε τη σωστή φροντίδα, συνήθως μετά από τρεις μέρες η οξεία φάση περνά.\nΑκόμα κι έτσι όμως θα πρέπει να μεριμνήσετε ώστε να μην ξανασυμβεί.\nΗ υιοθέτηση μιας σωστής στάσης σώματος κατά τη διάρκεια της ημέρας και του ύπνου, ένα ανατομικό μαξιλάρι και το κατάλληλο στρώμα θα μειώσουν τις πιθανότητες επανεμφάνισης του προβλήματος.\nΟ Κορωνοϊός και η Αερογενής Μετάδοσή του – Τι Ισχύει Τελικά;\nΤο Καστορέλαιο – Ποια Είναι τα Οφέλη του;\nΔυσανεξία στη Λακτόζη vs Νόσος του Crohn – Δυο Παθήσεις του Πεπτικού και οι Διαφορές τους


Βγήκαν τα μαχαίρια, ήρθαν εξώδικα σε ένα κόσμο αγγελικά πλασμένο, στην πλατεία Αργοστολίου - Εφημερίδα Κεφαλονιά\nΠολύ μεγάλη ήταν η ένταση που δημιουργήθηκε χθες το βράδυ στην αίθουσα του Δημοτικού Συμβουλίου όταν συζητήθηκε το θέμα: «Δημοπράτηση αδιάθετων τμημάτων επί των καθορισμένων χώρων στην πλατεία Βαλλιάνου για ανάπτυξη τραπεζοκαθισμάτων».\nΗ ένταση που δημιουργήθηκε μεταξύ των Δημοτικών Συμβούλων ήταν τέτοια που ο πρόεδρος αναγκάστηκε να διακόψει τη συνεδρίαση για δέκα περίπου λεπτά, προκειμένου να επανέλθει η ηρεμία στην αίθουσα. Οι περισσότεροι επαγγελματίες της πλατείας βρέθηκαν στο Δ.Σ. και μίλησαν (οι περισσότεροι) κατά της δημοπράτησης τμημάτων της πλατείας που πάει να κάνει ο Δήμος. «Μου ήρθε χθες εξώδικο για κωλλυσιεργεία, όσο και να χτυπιέστε ο διαγωνισμός θα γίνει», ήταν η πρώτη φράση του Δημάρχου, που έδειχνε αποφασισμένος να προχωρήσει στην δημοπράτηση των… ορφανών κοινόχρηστων χώρων της πλατείας. Ωστόσο, πέρα από τους επαγγελματίες, σθεναρή ήταν και η αντίσταση από την πλευρά της αντιπολίτευσης. «Δεν πρέπει να υπάρχουν κόντρες μεταξύ του Δήμου και των επαγγελματιών και παράλληλα πρέπει να υπάρχει συνοχή μεταξύ των καταστηματαρχών της πλατείας», ανέφερε ο Θεόφιλος Μιχαλάτος και συνέχισε: «Η δημοπράτηση δημιουργεί πολλά θέματα και η συζήτηση πρέπει να αναβληθεί σήμερα, προκειμένου να μην γίνει ζούγκλα η πλατεία το καλοκαίρι».\nΗ αδικία, το αλαλούμ, τα ρουσφέτια και ο ήλιος για όλους\nΑκολούθησε έντονη συζήτηση μεταξύ των συμβούλων, που πολλές φορές ξεπέρασε τα όρια, με αποτέλεσμα τη διακοπή της συνεδρίασης για δέκα λεπτά. Ο επικεφαλής της Ενωμένης Τετράπολης, Βασίλης Ρουχωτάς ανέφερε με επιχειρήματα ότι δεν υπάρχουν διαθέσιμοι χώροι προς δημοπράτηση στην πλατεία, αφού όλοι αυτοί οι χώροι είναι εκτός της οικοδομικής γραμμής που ορίζει ο νόμος και όπως ανέφερε η προβολή των δρόμων στην πλατεία πρέπει να είναι ελεύθεροι. Ο Νίκος Ανουσάκης μίλησε για αλαλούμ στην εξήγηση του νόμου και κάλεσε τους επαγγελματίες να δείξουν αυτοσυγκράτηση και να συνεννοηθούν μεταξύ τους. Ο Σπύρος Σαμούρης έκανε λόγο για ρουσφέτια ημετέρων που έχει υποσχεθεί η Δημοτική Αρχή τονίζοντας ότι είναι ηθικά και νομικά απαράδεκτο να δημοπρατούνται χώροι που δεν πρέπει να δημοπρατηθούν. Ακολούθησε κομφούζιο και εκατέρωθεν ύβρεις, με αποτέλεσμα την διακοπή. Με την επανέναρξη της συνεδρίασης ο Γιώργος Τζωρτζάτος έκανε αναφορά στον ήλιο που βγαίνει για όλους και πως πρέπει να βρεθεί η χρυσή τομή (μικρή μεταφορά προς μια κατεύθυνση) χωρίς να γίνει δημοπρασία. Ένας εκ των καταστηματαρχών, ο Λουκάς Μεταξάς (ξενοδοχείο Αίνος) ζήτησε από το Σώμα πίστωση χρόνου δύο ημερών προκειμένου οι επαγγελματίες να τα βρουν μεταξύ τους, ωστόσο κάποιοι από αυτούς δεν το δέχθηκαν μιλώντας για μαχαίρια και για δικαστήρια.\nΟ μαθητής του Λυκούδη, οι τρελοί και οι πολιτικοί εκβιαστές\nΑκολούθησε δεύτερος γύρος μάχης και πανδαιμόνιο στο Δημοτικό Συμβούλιο με κύριους πρωταγωνιστές τους Νίκο Ανουσάκη και Σπύρο Σαμούρη και σε δεύτερο ρόλο τους επαγγελματίες και αρκετούς ακόμη συμβούλους. «Πρέπει να δοθεί η δυνατότητα σε όλα τα μαγαζιά να έχουν τραπεζοκαθίσματα στην πλατεία χωρίς να έχουν προηγηθεί αγωγές και δικαστήρια», τόνισε ο Θεόφιλος Μιχαλάτος, ενώ παράλληλα χαρακτήρισε «Γνήσιο Μαθητή» του Διονύση Λυκούδη τον Νίκο Ανουσάκη. Ο Σπύρος Σαμούρης έκανε λόγο για δυνητική δημοπράτηση (το αναφέρει ο νόμος) και όχι υποχρεωτική, ενώ επιτέθηκε σε μερίδα της Δημοτικής Αρχής μιλώντας για σπέκουλα και προβοκάτσια που δίνουν χαρτί τρελού, ενώ ο Νίκος Ανουσάκης χαρακτήρισε τον Σπύρο Σαμούρη πολιτικό εκβιαστή αναφορικά με παλαιότερη υπόθεση, όταν ήταν Αντιδήμαρχος Αργοστολίου σχετικά με μαι διαμάχη του με την επιχείρηση “Γύρος της Πλατείας”. Αυτό είχε σαν αποτέλεσμα έναν ακόμη γύρο αντιπαράθεσης μεταξύ τους αναγκάζοντας τον πρόεδρο να σηκωθεί από την καρέκλα του για να τους ηρεμήσει. Στο διά ταύτα και την ψηφοφορία η Δημοτική Αρχή ψήφισε την εισήγησή της, η “Ανεξάρτητη Ενωμένη Κεφαλονιά” ζήτησε αναβολή και παράλληλα τόνισε ότι η πλατεία πρέπει να ανοίξει σε όλους τους επαγγελματίες. Η “Ενωμένη Τετράπολη” και ο Γιώργος Τζωρτζάτος ψήφισαν κατά, οι” Ριζοσπάστες Ξανά” και ο Ηλίας Παρίσης ψήφισαν λευκό ζητώντας πρώτα διαβούλεση μεταξύ Δήμου και καταστηματαρχών.\nΚΕΦΑΛΟΝΙΑ - 6 days ago\nΤηλεδιάσκεψη της Ν.Ε. του ΚΙΝΑΛ με θέμα την πανδημία\nΠαύλος Παπαδάτος: «Καλά ταξίδια Κάλβος»\nΑιτήσεις συμμετοχής για άδεια στις εμποροπανηγύρεις


Golden Dawn MP on Multi-National Corporate Predators Evading Taxes -Φοροδιαϕεύγουν συνεχώς οι πολυεθνικές εταιρείες στην Ελλάδα – ΒΙΝΤΕΟ | xaameriki - ΧΡΥΣΗ ΑΥΓΗ xrysh aygh GOLDEN DAWN news in english\nPosted by xaameriki on July 8, 2013\nΣυναγωνιστής Ηλίας Παναγιώταρος στην επίκαιρη ερώτησή του έθεσε το θέμα της ϕοροδιαϕυγής των πολυεθνικών εταιρειών στη χώρα μας. Τόνισε ότι η συγκυβέρνηση αϕήνει στο απυρόβλητο τις πολυεθνικές εταιρείες, οι οποίες συχνά δεν πληρώνουν τίποτα, ενώ βάζει δυσβάσταχτους ϕόρους και χαράτσια στον Έλληνα πολίτη. Όλα αυτά προκύπτουν και από πραγματικά στοιχεία και ισολογισμούς που έχουν δημοσιευθεί στον Τύπο. Επισήμανε ότι με διασταύρωση στοιχείων και με καλό και σοβαρό έλεγχο, οι πολυεθνικές θα πληρώσουν σημαντικά ποσά στο Ελληνικό δημόσιο.\n← 100 Anarchist Predators Mercilessly Beat 70 Year Old Man In Corinth -Παρακρατικοί επιτέθηκαν στην Τ.Ο. Κορίνθου – Τραυμάτισαν σοβαρά 70χρονο πολίτη και έφυγαν τρέχοντας\nGreek System issuing fake polls, using “Tourist Services” Δημοσκόποι για τα πανηγύρια: καλύτερη αντιπολίτευση η ΔΗΜΑΡ από την Χρυσή Αυγή!!! →\n2 comments on “Golden Dawn MP on Multi-National Corporate Predators Evading Taxes -Φοροδιαϕεύγουν συνεχώς οι πολυεθνικές εταιρείες στην Ελλάδα – ΒΙΝΤΕΟ”\nmindweapon on July 8, 2013 at 10:45 am said:\ngalizische on July 8, 2013 at 10:46 pm said:\nExactly right Mindweapon!


Ιστιαία: Με μεγαλοπρέπεια και λαμπρότητα τίμησε η μικρή ενορία των Βασιλικών τον προστάτη της Άγιο Ιωάννη τον Πρόδρομο. - Eviathema.gr\nΕπιμέλεια Eviathema.gr 24 Ιουνίου 2022, 12:34\nΤην Πέμπτη 23 Ιουνίου στον εορτάζοντα ενοριακό Ιερό Ναό του Γενεθλίου του Προδρόμου τελέσθηκε ο Πανηγυρικός Εσπερινός μετ’ αρτοκλασίας και θείου κηρύγματος υπό του Πανοσιολογιωτάτου Αρχιμ.Συμεών Ηλιοδρομίτη.\nΛίγο πριν το πέρας του Εσπερινού ακολούθησε λιτάνευση της Εικόνας του Αγίου Ιωάννου στους δρόμους και τα σοκάκια πέριξ του Ιερού Ναού.\nΑμέσως μετά τον εσπερινό πραγματοποιήθηκε το καθιερωμένο Πανηγύρι με το παραδοσιακό γλέντι το οποίο διοργάνωσε ο Σύλλογος Γυναικών του χωριού στον προαύλιο χώρο του Ιερού Ναού. Οι παρευρισκόμενοι γεύτηκαν τα εδέσματα που είχαν ετοιμάσει οι διοργανωτές και διασκέδασαν αρκετά μιας και μετά από δυο χρόνια λόγο του κορονοϊού πραγματοποιήθηκε ξανά αυτή η όμορφη εκδήλωση.\nΤην κυριώνυμη ημέρα στις 24 Ιουνίου τελέσθηκε η Θεία Λειτουργία με την παρουσία αρκετών πιστών και προσφέρθηκε αρτοκλασία από τους ενορίτες.\nPrevious article ΑΠΟΚΛΕΙΣΤΙΚΟ – Χαλκίδα: Του πέρασε χειροπέδες η ΔΙΑΣ μετά από κινηματογραφική καταδίωξη\nNext article Σύγκρουση ταχύπλοων ανοιχτά της Αναβύσσου – Επέβαιναν ηθοποιοί της ταινίας «Γάμος αλά ελληνικά 3»


«Στο Woodstock θα έπαιζα την “Ωδή στον Καραϊσκάκη”» - ΤΑ ΝΕΑ\ntanea.gr > Έντυπες Ειδήσεις > Συνεντεύξεις > «Στο Woodstock θα έπαιζα την “Ωδή στον Καραϊσκάκη”»\nΟ κορυφαίος τραγουδοποιός θυμάται την εποχή μιας «δίψας αξεδίψαστης», τη μουσική και τις προσδοκίες της, με αφορμή τη συναυλία που ετοιμάσε εμπνευσμένη απ’ το Γούντστοκ\nΔουλγερίδης Δημήτρης 10 Αυγούστου 2019 | 05:00\nΕζησε τον απόηχο της εποχής ως αυτήκοος μάρτυς. Από τους λίγους που μπορούσαν να κατανοήσουν τη συναισθηματική γεωγραφία του Γούντστοκ. Ενας εκδρομέας του '60 με τις κεραίες στραμμένες στα σήματα των καιρών που άλλαζαν - δίχως να κοιτάζουν τη μελαγχολία του καθενός. Ο Διονύσης Σαββόπουλος επιστρέφει στην «αξεδίψαστη δίψα» εκείνου του καλοκαιριού με μία συναυλία, την οποία παρουσιάζει απόψε στη Σάνη της Χαλκιδικής. Ειδικά για την περίσταση, συγκεντρώνει δίπλα του νέους καλλιτέχνες που κάνουν τα πρώτα τους βήματα στη μουσική. Εκτός από την Κατερίνα Πολέμη, με την οποία έχει ήδη συνεργαστεί, προσκαλεί τον Σάκη Ντοβόλη, κιθαρίστα και τραγουδιστή από την Κοζάνη, την Αλεξάνδρα Σιετή, τραγουδίστρια με δικό της γκρουπ στη Θεσσαλονίκη, και την Κλαυδία Παπαδοπούλου, μαθήτρια της Γ' Λυκείου που πήρε μέρος σε τηλεπαιχνίδι. Την ομάδα, που παρουσιάζει συνθέσεις της εποχής («Περιβόλι του τρελού», «Μπάλος», «Βρώμικο ψωμί») μαζί με τραγούδια των Τζάνις Τζόπλιν, Τζο Κόκερ, Who, Τζον Μπαέζ κ.ά., συμπληρώνουν οι στενοί πλέον συνεργάτες του Δ. Σαββόπουλου, Γιώτης Κιουρτσόγλου (μπάσο / ενορχηστρώσεις) και Σταύρος Λάντσιας (πιάνο, πλήκτρα, κρουστά).\nΠού βρισκόσασταν τον Αύγουστο του 1969; Πότε καταλάβατε ότι το Woodstock έχει περάσει στη σφαίρα του θρύλου;\nΤον Αύγουστο του '69 ηχογραφούσα Το Περιβόλι Του Τρελού στην παλιά Columbia. Τα μίντια δεν είχαν προβάλλει ιδιαιτέρως το Woodstock. Θέλω να πω, η μεγάλη είδηση του καλοκαιριού ήταν η προσσελήνωση. Τον επόμενο χρόνο όμως προβλήθηκε στο Παλλάς το φιλμ του Woodstock και έγινε το έλα να δεις. Ο κόσμος δεν χωρούσε στην αίθουσα και περίμεναν απέξω, είχαν καταλάβει το οδόστρωμα της Βουκουρεστίου για να μπουν στην επόμενη προβολή. Ξαφνικά στην οθόνη εμφανίστηκε o Ρίτσι Χέιβενς και με το freedom έγινε αλαλαγμός στην πλατεία. Οι απέξω άκουσαν μια βουή και ύστερα η ιαχή freedom απλώθηκε σε όλο τον δρόμο, όπως απλώνεται από την ωραία πύλη το άγιο φως σε όλο το εκκλησίασμα στον αυλόγυρο, οπότε όλη αυτή η κοσμοσύναξη μεταβλήθηκε σε διαδήλωση, πλάκωσε η αστυνομία, έγινε χαμός, στις σκάλες του κινηματογράφου βγήκε ο σκηνοθέτης Μάικλ Γουέντλεϊ για να καθησυχάσει τα πνεύματα, αλλά ποιος τον άκουγε. Εγώ δεν ήμουν εκεί, τα έμαθα το βράδυ στο κλαμπ Rodeo της οδού Χέυδεν όπου δούλευα. Το κλαμπ ήταν τίγκα, υπήρχε μια έξαψη. Σε λίγο κατέβηκε τις σκάλες ο ίδιος ο Μάικλ Γουέντλεϊ μαζί με τον τραγουδιστή Ντόνοβαν! Οι θαμώνες τους υποδέχτηκαν με ζητωκραυγές. Ακουσαν το πρόγραμμα και στο τέλος ανέβηκαν στο πατάρι του Ροντέο ο Ντόνοβαν και o Γουέντλεϊ και με χαιρέτησαν δια χειραψίας. Μετά στο καμαρίνι, ο Γουέντλεϊ με κάλεσε να παίξω του χρόνου στο Φεστιβάλ του Newport αλλά η χούντα δεν μου έδινε διαβατήριο και δεν πήγα. Ενα χρόνο μετά, έπαιζα τον Μπάλλο στη Θράκη και περνώντας από ένα ποντιακό χωριουδάκι, κυριολεκτικά στο πουθενά, το αυτοκίνητο μας κόλλησε στις λάσπες, οπότε βγήκαν οι αγρότες που κάθονταν στο καφενείο να βοηθήσουν. Πιάσαμε κουβέντα πώς τα πάτε κ.λπ. ώσπου μου λέει ένας: «Εσείς εκεί στην αθήνα είδατε to Woodstock ολόκληρο, εμάς εδώ δυστυχώς μας το είχαν πετσοκόψει». Κατάλαβα ότι το Woodstock πλέον είχε γίνει μέρος της συλλογικής φαντασίας.\nΞεκίνησε ως συναυλία στην κατοικία του Ντίλαν (που τελικά δεν παραβρέθηκε) και κατέληξε μια οικονομική αποτυχία για τους διοργανωτές. Κι όμως, ποτέ δεν έλειψε από το συλλογικό υποσυνείδητο. Τι μπορεί να εξηγεί μια τέτοια διάσταση;\nΔεν ξέρω, μοιάζει κλειδωμένο το μυστικό του Woodstock. Το Woodstock είναι μια δίψα αξεδίψαστη, ένας πυρετός του ουρανού. Τα νιώθουμε αυτά αλλά δεν μπορούμε να τα πούμε με λέξεις, παρά μόνο αν γίνουν μουσική, χορός, ποίηση.\nΑκόμη κι αν δεχθούμε ότι ήταν μια υπόθεση αρκετά αμερικανική, ο καθένας δικαιούται να φανταστεί το δικό του Woodstock. Τι χωράει για εσάς προσωπικά αυτή η λέξη;\nΜου φέρνει στο μυαλό συντροφιές χίπηδων, μεγάλους μουσικούς της ψυχεδέλειας, αρνητές στράτευσης, το Βιετνάμ, πολιτικές δολοφονίες Κένεντι και Μάρτιν Λούθερ Κινγκ, την εξέγερση στο Μπέρκλεϊ και στο Κολούμπια, τον Μάη του '68 στο Παρίσι όπου κατά τύχη βρέθηκα και εγώ στα οδοφράγματα σαν παρατηρητής αρκετά φοβισμένος γιατί δεν είχα χαρτιά. Ολη εκείνη η εποχή ήταν σαν φουσκωμένο ποτάμι. Υστερα τα νερά τραβήχτηκαν. Αλλά το σημάδι που φτάσανε ψηλά στον βράχο μένει πάντα εκεί, κτήμα εσαεί, για να μας θυμίζει το αληθινό μας μέτρο για την επόμενη φορά.\nΠαρατηρώντας από απόσταση τη δεκαετία του 1960, τι νομίζετε ότι τη διαφοροποιεί απ' όσα ακολούθησαν;\nΟ άνεμος της δημιουργικότητας, η επίσκεψη των ιδεών έπειτα από μακρά απουσία. Ο Παγκόσμιος Πόλεμος τέλειωσε το '45, σιγά σιγά αποκαταστάθηκε η κανονικότητα, ανέβηκε το βιοτικό επίπεδο και ακολούθησε το μορφωτικό, οπότε προέκυψαν διάφορα κινήματα και πολλά ερωτήματα για τη νοηματοδότηση του βίου. Αυτό έγινε αντιληπτό σαν έκρηξη των ηθών η οποία συναντήθηκε και με την αλματώδη πρόοδο της τεχνολογίας. Τέλος πάντων όλο αυτό, πολιτικά απέτυχε αλλά το πολιτιστικό προϊόν που άφησε αποδείχτηκε πανίσχυρο.\nΑπό τους καλλιτέχνες που πήραν μέρος στο Woodstock ποιοι ήταν εκείνοι που «μιλούσαν» περισσότερο στην ψυχή σας;\nΟ Πίτερ Τάουνσεντ των Who στο «See me». Υπέροχος! Σαν φλεγματικός Βρετανός έλεγε μετά: «Τριγυρνούσα ανάμεσα στους χίπηδες και μου ερχόταν να τους φτύσω. Γιατί η εναλλακτική κοινωνία που ονειρεύονταν δεν ήταν παρά ένα χωράφι με τριάντα εκατοστά λάσπη πασπαλισμένο με LSD». Διότι καταλάβαινε ότι το πλήθος προσπαθούσε να «διαβάσει» πολιτικά, και μάλλον συγκρουσιακά και αριστερίστικα κάτι που ήταν πολύ βαθύτερο. Ο ίδιος τραγουδούσε See me, Feel me σαν να τα έλεγε στον άγνωστο άλλο. Σαν αυτός ο άλλος να είχε πάρει το πρόσωπο του θεού ή σαν ο θεός να είχε πάρει ανθρώπινο πρόσωπο.\nΗ ελληνική μουσική εν μέσω χούντας έπεφτε πολύ μακριά για να συμμετάσχει στο «πανηγύρι της ουτοπίας»;\nΕδώ ανακυκλώνανε λιγότερο ή περισσότερο επιτυχώς το παραδοσιακό υλικό. Ξεχωρίζω τον Γιώργο Ζαμπέτα για αυτήν τη μαγική αποστασιοποίηση που έχουν τα τραγούδια του και η φωνή του που σπάνια βρίσκεις στο λαϊκό μας τραγούδι. Ή τον Ακη Πάνου. Τυπικά δεν είναι ροκ αλλά το κοφτό του γράψιμο και η τρυφερή του σκληρότητα τον κάνουν αλλιώς ροκ. Υπήρχαν βέβαια και νεανικά συγκροτήματα κάπως επαρχιώτικα νομίζω. Σαν παιδιά από τα Σεπόλια π.χ. που ονειρεύονται πως ζούνε στο Μανχάταν. Πολύ πιο κοντά σε ένα ελληνικό ροκ ήταν μερικοί άνθρωποι όχι ακριβώς μουσικοί: ο Δημήτρης Πουλικάκος, ο Πάνος Κουτρουμπούσης, και βέβαια ο Τάσος Φαληρέας. Εγώ θαύμαζα και θαυμάζω πάντα τον Γιάννη Σπάθα. Ο Σπάθας ήταν ιδιοφυΐα. Έπαιζε λες και ο Χέντριξ γεννήθηκε στην Ηπειρο και εξακόντιζε από εκεί τους χρησμούς του. Χωρίς τον Σπάθα και χωρίς τον Τάσο εκείνα τα χρόνια θα αισθανόμουν εντελώς μόνος. Και χωρίς τους καλούς μου συνεργάτες βέβαια.\nΗ δύναμη των συμβολισμών είναι μεγάλη για να φέρει κανείς αντιρρήσεις, αλλά σκεφτήκατε κάποια στιγμή ότι το Woodstock είναι μια νοσταλγία που δεν επαναλαμβάνεται;\nΘα επαναληφθεί οπωσδήποτε σαν περιεχόμενο αλλά δεν ξέρω σε ποια μορφή. Τώρα ζούμε σε μια «κανονικότητα» χωρίς ιδέες. Αλλά οι ιδέες θα επισκεφτούν και πάλι τους ανθρώπους για να ζεστάνουν την ψυχή και να κάνουν πάλι μαγικές τις λέξεις. Ως τότε απλώς τη «βγάζουμε». Η ζωή έχει καταντήσει 40 φορολογικές δηλώσεις. Ηδη όμως πιάνουμε κάτι σινιάλα στον ψηφιακό κόσμο. Π.χ. είδατε αυτή τη 16χρονη Σκανδιναβή; Εχει μαζέψει ένα εκατομμύριο πιτσιρικάδες σε όλη την Ευρώπη που σου λένε περίπου «παππού στα λίγα χρόνια που σου μένουν κάνε κάτι, η γη πυρακτώνεται, οι πάγοι λιώνουν, ο αέρας γεμίζει πύον, η θάλασσα πεθαίνει». Το λένε με μια κουβέντα: ΔΩΣΤΕ ΜΑΣ ΜΕΛΛΟΝ! Νιώθω δέος μπροστά σε αυτές τις τρεις λεξούλες: ΔΩΣΤΕ ΜΑΣ ΜΕΛΛΟΝ! Κάποια στιγμή μια καινούργια γενιά ηρώων θα μπει μπροστά για να ετοιμάσει την καινούργια αναγέννηση της Δύσης. Για μια κοινωνία του έργου, ανοιχτή με πίστη και με φως.\nΕχετε δει την «επανάσταση» να γίνεται εξουσία; Σας φοβίζει;\nΗ εξουσία καθεαυτή δεν με φοβίζει γιατί μπορεί και να σημαίνει ευθύνη. Αν όχι όλες, πολλές επαναστάσεις πάντως, όχι απλώς δεν μπόρεσαν να σηκώσουν την ευθύνη των παραδείσων που υποσχέθηκαν αλλά τρεκλίζανε σαν κολασμένες. Ή σέρνονταν ταλαιπωρώντας τους ανθρώπους ή κατέρρεαν αφήνοντας πίσω τους ερείπια.\nΟ σκηνοθέτης Αντώνης Κόκκινος έγραψε παλιότερα ότι «Γούντστοκ για μένα ήταν οι μπουάτ της Πλάκας και η απομάκρυνση από τα γρανάζια της συντηρητικής κοινωνίας». Στα χρόνια που ακολούθησαν, τι ήταν για εσάς το Γούντστοκ (μέσα από άλλες εικόνες, στίχους, καλλιτέχνες, γεγονότα);\nΠολλά με συγκίνησαν. Οχι όμως σε τόσο γιγάντια κλίμακα. Αλλά βρίσκω κάτι από το Woodstock, αναπάντεχα, σε νέους ανθρώπους που όχι δεν παίρνουν ναρκωτικά: κάνουν διαλογισμό ή γιόγκα. Εχουν όμως τον ίδιο θαυμασμό για τους γκουρού και τους δασκάλους της Ανατολής όπως εκείνοι οι άλλοι στο Woodstock. Επίσης είναι περιφρονητικοί απέναντι στην καταναλωτική κοινωνία. Βλέπω ότι γενικεύονται οι συζητήσεις γύρω από θέματα διατροφής. Μαθαίνω ότι λέγεται well being.\nΠοια στοιχεία ή αγωνίες του νεαρού Σαββόπουλου από το 1969 επιβιώνουν στο πρόγραμμα του 2019;\nΗθελα πάντοτε την ελευθερία μου. Αυτή την ελευθερία την κατέκτησα στα τραγούδια μου και στη δουλειά μου γενικά. Στη καθημερινότητα μου όμως, όχι πάντα. Φυσικά νιώθω ευγνωμοσύνη για την Ασπα και την οικογένειά μου και χρωστάω πολλά στους φίλους μου. Αλλά δεν είναι λίγες οι φορές που η καθημερινή μου ζωή είναι τελείως συμβατική. Με αγχώνει αυτό. Με τρώει. Ετσι μου 'ρχεται να πάω να γίνω φαροφύλακας ή να κλειστώ σε μοναστήρι. Φυσικά δεν θα τα καταφέρω. Μόνο για το πάλκο είμαι καλός.\nΑς υποθέσουμε ότι οι διοργανωτές εκείνο το καλοκαίρι του 1969 καλούσαν το νεαρό Διονύση Σαββόπουλο να παίξει ένα τραγούδι του. Ποιο θα ήταν αυτό;\nΤην «Ωδή στον Γεώργιο Καραϊσκάκη». Το έγραψα τον Μάη του '68 για τον Τσε Γκεβάρα. Αλλά πώς θα περνούσε από τη λογοκρισία; Εβαλα για βιτρίνα τον τίτλο «Ωδή στον Γεώργιο Καραϊσκάκη» σίγουρος ότι ο στρατηγός της Ρούμελης δεν θα είχε αντίρρηση να καλύψει τον Κομαντάντε, ούτε εκείνος θα είχε πρόβλημα να διασωθεί από τον Καραϊσκάκη.


Λίπος κάψιμο χρώμιο\nΛίπος κάψιμο χρώμιο - Θρεπτική απώλεια βάρους\nΓι αυτό το σκοπό αρκεί να κάνεις μία υγιεινή διατροφή που θα περιέχει τροφές για κάψιμο λίπους! Το προσφέρει συμβουλές και οδηγίες για γρήγορο και εύκολο κάψιμο λίπους. Εξαφανίστε το συσσορευμένο λίπος υιοθετόντας τροφές με χαμηλές θερμίδες και δείτε το σώμα σας να μεταμορφώνεται σε χρόνο ρεκόρ.\nΛίπος κάψιμο χρώμιο. Για αυτό το λόγο πρώτα θα χάσεις σπλαχνικό λίπος και μετά υποδόριο. Αρκεί να ακολουθήσετε μερικές εύκολες συμβουλές.\nL- καρνιτίνη μπορεί να βοηθήσει στην ενεργοποίηση λίπος αποθηκεύεται στον ιστό, βοήθεια στο κάψιμο επιπλέον λιπαρά οξέα για ενέργεια καθώς και ενίσχυση για την αύξηση της ποσότητας του. Όταν θες να χάσεις λίπος μειώνεις το αλκοόλ, δεν τρως τροφές που παχαίνουν και σταματάς την ζάχαρη.\nΤα κρεμμύδια περιέχουν χρώμιο, ένα συστατικό που βοηθά να μην νιώθουμε την ανάγκη για γλυκό. Ο πιο ασφαλής τρόπος για να χάσετε βάρος, είναι ακολουθώντας μια προσεγμένη διατροφή για κάψιμο λίπους.\nΤα επίπεδα λίπους στο σώμα παίζουν σημαντικό ρόλο για να φτάσεις την ιδανική γράμμωση. Το κάψιμο λίπους στην κοιλιά, μπορεί να μην είναι εύκολο ή να απαιτεί παραπάνω χρονικό διάστημα απ’ ότι αρχικά πίστευες. Τα κρεμμύδια. Οι καλύτερες τροφές για κάψιμο λίπους!\nΤροφές για κάψιμο λίπους.\nΛίπος κάψιμο Διατροφή χρυσού\nΓρήγορα χάπια λίπους κέρδος\nBizzy διατροφή προπόνηση β\nΑπώλεια βάρους ξυλιτόλη


Βάρη: Ποιοι ήθελαν νεκρό τον 39χρονο πυγμάχο – Πώς εμπλέκεται η μαφία της Ζακύνθου | MEGA TV\n<iframe src="https://www.megatv.com/embed/?p=2020385697" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n02.06.2021 | 17:20 Eνσωμάτωση\nΈνα στεφάνι σε σχήμα καρδιάς. «Στον άρχοντά μου. Η μάνα σου». Ο σπαραγμός της μητέρας που ζει τον χαμό του παιδιού της. Τα πόδια της δεν την κρατούν, τα αδέλφια του Τάσου την κρατούν σφιχτά και όλοι μαζί μπαίνουν στην εκκλησία για το τελευταίο αντίο.\nΗ Ελισάβετ, η σύντροφος του Τάσου Μπερδέση, ήταν εκεί. Για τελευταία φορά στο πλάι του. Είναι συντετριμμένη, σε κατάσταση σοκ. Δε θα ξαναδεί ποτέ τον άνθρωπο με τον οποίο μοιράστηκαν τα τελευταία δύο χρόνια της ζωής τους.\nΗ Ελισάβετ ήταν ο τελευταίος άνθρωπος που είδε τον Τάσο Μπερδέση ζωντανό, που του μίλησε λίγο πριν το τέλος εκείνο το μοιραίο πρωινό όταν οι εκτελεστές τον πλησίασαν έξω από το γυμναστήριο στη Βάρη και τον «γάζωσαν» με το καλάσνικοφ στο κεφάλι και στο σώμα.\nΗ πυγμαχία ήταν όλη του η ζωή. Στο φέρετρο του Τάσου Μπερδέση, τα γάντια του. Τριγύρω συγγενείς, η γυναικί που στεκόταν στο πλάι του, φίλοι. Όσοι τον γνώριζαν από μικρό παιδί στην Πάτρα κι όσοι τον έμαθαν μετά, σαν αθλητή, μέσα από τις αμέτρητες διακρίσεις του.\nΑνάμεσά τους, ο Γιάννης Αϊβάζης και Γιώργος Μανίκας που τον γνώρισαν και έγιναν φίλοι στο reality που είχαν συμμετάσχει.\nΟι «ματωμένοι» φάκελοι\nΟι αστυνομικοί έχουν επικεντρώσει τις έρευνές τους στο να εντοπιστεί ο εντολέας του συμβολαίου θανάτου αλλά και το κίνητρο για τη δολοφονία του πυγμάχου.\nΓια τον λόγο αυτό «ξεσκονίζουν» υποθέσεις από το παρελθόν, ενώ πληροφορίες αναφέρουν πως ανατρέχουν και στον πρόσφατο φάκελο της εκτέλεσης του Ντίμη Κορφιάτη στη Ζάκυνθο. Ο επιχειρηματίας, ανάμεσα στα ονόματα που φέρεται να είχε «δώσει» στις εισαγγελικές αρχές τα οποία εμπλέκονταν με κυκλώματα της νύχτας στην Πάτρα, έδωσε και εκείνο ενός άνδρα που υπήρξε στο παρελθόν συγκατηγορούμενος με τον Μπερδέση.\nΟ Ντίμης Κορφιάτης είχε ισχυριστεί πως ο συγκεκριμένος άνδρας «γνώριζε» για την ενέδρα θανάτου που είχε στηθεί πέρυσι τον Ιούνιο στη Ζάκυνθο με θύμα τη γυναίκα του.\nΟι Αρχές έχουν βάλει στο «μικροσκόπιο» και ένα επεισόδιο ξυλοδαρμού πριν από 1,5 χρόνο στην Πάτρα, όταν ο Μπερδέσης είχε πιαστεί στα χέρια με επιχειρηματία της περιοχής.\nΗ Ασφάλεια Αττικής εξετάζει και την απόπειρα δολοφονίας που είχε γίνει πέρυσι τον Ιούλιο και πάλι στη Βάρη, με στόχο παλιό γνώριμο των Αρχών.\n«Όνειρό του η Ολυμπιάδα»\nΜιλώντας στο MEGA, ο Σωτήρης Καμπέρης, πρώην πρόεδρος ελληνικής ομοσπονδίας πυγμαχίας, ένας από τους τελευταίους ανθρώπους που μίλησε με τον Μπερδέση, σημείωσε ότι ο άτυχος 39χρονος ετοιμαζόταν για τους Ολυμπιακούς Αγώνες του Τόκιο.\n«Ο Τάσος ήταν από τους καλύτερους αθλητές πυγμάχους και τον είχαμε βάλει στην προολυμπιακή ομάδα για το όνειρό του που ήταν η Ολυμπιάδα, παρά την ηλικία του.\nΕπιπλέον, ο 39χρονος αθλητής προετοιμαζόταν και «για το πανευρωπαϊκό τον Οκτώβρη».\n«Η προσωπική μου εντύπωση είναι δεν είχε δείξει κάποιον φόβο, ότι κάτι τον απασχολούσε», σημειώνει ο κ. Καμπέρης.


Γιατί τελείται το μυστήριο του Ευχελαίου τη Μεγάλη Τετάρτη; – Χώρα του Αχωρήτου\nΟι χριστιανοί από τα χρόνια του Χριστού έκαναν χρήση του ελαίου κατά την λατρεία προσδίδοντας όμως σ’ αυτό ενν. το έλαιον μια πνευματική συμβολική διάσταση. Το έλαιο συμβόλιζε το «θείον έλεος», την πνευματική δύναμη και την έκχυση των δωρεών του θεού. Ο χριστιανισμός παρέλαβε την προ αυτού πράξη για το έλαιο και την εξεχριστιάνισε δίνοντάς της πνευματικό περιεχόμενο. Χρησιμοποίησε το έλαιο ως ορατή θεώρηση του αοράτου κάλλους προσδίδοντάς του μυστηριακό χαρακτήρα όπως έπραξε και με άλλα υλικά αγαθά που τα παρέλαβε από την Ιουδαϊκή λατρεία.\nΗ θεραπευτική ικανότητα του ελαίου δεν έγκειται σ’ αυτό το ίδιο το αγαθό αλλά στην ευλογία και τη χάρη του Θεού που τη λαμβάνει μυστηριακά μέσω των ιερέων που καθίστανται κι αυτοί θεοφόροι με την ευχή της πίστεως και της προσευχής των. Το μυστήριο του Ευχελαίου δεν παρέχεται για την αθανασία του σώματος αυτών που το τελούν. Αυτό είναι αφέλεια.\nΟ άγ. Συμεών αρχιεπίσκοπος Θεσσαλονίκης στο λειτουργικό υπόμνημα του περί του μυστηρίου του αγίου Ευχελαίου τονίζει το χρόνο τελέσεως αυτού, σύμφωνα πάντοτε με την εκκλησιαστική πατερική αντίληψη. Έτσι επισημαίνει τρεις φορές. α) όταν υπάρχει ασθενής, β) στην περίπτωση που κάθε πιστός επιθυμεί να προσέλθει στα άχραντα μυστήρια και γ) σε κάθε άνθρωπο που, αφού έπεσε σε αμάρτημα, εξομολογήθηκε την αμαρτία του, δέχθηκε τον πνευματικό κανόνα από τον εξομολόγο του πνευματικό πατέρα, τον εκτέλεσε και με την άδειά του προσέρχεται στο ιερό μυστήριο της θείας Ευχαριστίας.\nΣε όλες τις ανωτέρω περιπτώσεις το άγιο Ευχέλαιο συγχωρεί όλα τα αμαρτήματα σύμφωνα με τον απόστολο αδελφόθεο Ιάκωβο. Οι δε προσευχές των ιερέων κατά το μυστήριον του Ευχελαίου αυτό φανερώνουν: «Το δε γε ευχέλαιον αναγκαιότατον ως ιερά τελετή και των επτά μυστηρίων υπέρ των αρρωστούντων, ως παρελάβομεν, και υπέρ πιστού παντός βουλομένου προσελθείν τοις φρικτοίς μυστηρίοις, μάλλον δε υπέρ παντός περιπεπτωκότος αμαρτήμασι, και τον κανόνα της μετανοίας τετελεκότος, και προς το κοινωνήσαι σπεύδοντος ένδοσιν παρά του πατρός (του πνευματικού) ειληφότος. αφίησι γαρ η του αγίου ελαίου ιερά τελετή και χρίσις τα αμαρτήματα, ως ο Αδελφόθεος γράφει. και αι ευχαί προ τούτο συντελούσι των ιερέων» .\nΕιδάλλως δημιουργούνται διακρίσεις. Και εξ αυτών των διακρίσεων εμφανίζονται προβλήματα στην ποιμαντική των ιερέων. Πρέπει να γίνει κατανοητό ότι οι ημέρες της Μ. Εβδομάδος είναι ημέρες προσευχής και τακτικού εκκλησιασμού. Δεν είναι καλό να προσθέτουμε στην επιβάρυνση των ιερέων κι άλλη τόση κατά τις ημέρες αυτές με τις πολύωρες ακολουθίες. Άλλωστε εάν κάποιος επιθυμεί την τέλεση του Ευχελαίου, θα πρέπει να την έχει προγραμματίσει από την έναρξη της Μεγάλης Τεσσαρακοστής. Στην ίδια δε συνάφεια θα πρέπει να προγραμματίσει και το χρόνο της εξομολογήσεως. Πολλοί συνηθίζουν να τα αφήνουν όλα για την τελευταία στιγμή.\nΑυτό όμως δεν συνεπάγεται ότι θα γίνει κι αυτό που επιθυμούν, δηλ. ούτε ότι οι ιερείς θα μπορούν να ανταποκριθούν στην επιθυμία τους για τέλεση του Ευχελαίου κατά τις τελευταίες ήμερες, ούτε φυσικά ότι θα μπορούν να κοινωνήσουν προσερχόμενοι την τελευταία στιγμή στο μυστήριο της μετανοίας κι εξομολογήσεως. Για να ξεκινήσει κάποιος αθλητής τον αγώνα δεν μπαίνει απ’ ευθείας στο στάδιο αλλά πρωτίστως αθλείται και προπονείται.\nΚατά τοι ίδιο τρόπο και οι χριστιανοί, όταν ξεκινάει η περίοδος της Τεσσαρακοστής, αλλά και γενικά όταν ξεκινούν περίοδοι νηστείας, θα πρέπει να προσέρχονται εξ αρχής στο μυστήριο της μετανοίας, για να λάβουν οδηγίες περί του πως θα διανύσουν το στάδιο των αγώνων τους προκειμένου να πετύχουν το καλύτερο αποτέλεσμα που είναι η μετοχή στα άχραντα μυστήρια.\nΤο ίδιο συμβαίνει και με μια σωματική αρρώστια. Δεν αφήνουμε τη σωματική ασθένεια να χρονίσει και μετά επισκεπτόμαστε το γιατρό, αλλά από το ξεκίνημά της τον επισκεπτόμαστε, για να μας δώσει θεραπευτική αγωγή, συνδυαζόμενη πολλές φορές με αντίστοιχη φαρμακευτική για την αντιμετώπιση του προβλήματος. Το ίδιο συμβαίνει και με όλα τα μυστήρια, ιδιαιτέρως όμως με το μυστήριο της μετανοίας-εξομολογήσεως και του Ευχέλαιου.\nΆλλοι πάλι εκ των χριστιανών μας νομίζουν ότι το Ευχέλαιο πρέπει να τελείται μόνο κατά τη Μ. Τεσσαρακοστή. Αυτό είναι εν μέρει αλήθεια. Σύμφωνα όμως με τα όσα μας ανέφερε και ο άγιος Συμεών Θεσσαλονίκης κάθε φορά που η αγία μας Εκκλησία διανύει στάδιο καθιερωμένης νηστείας της οποίας έπεται θεία Ευχαριστία, τότε μπορεί να τελείται και το μυστήριο του Ευχελαίου. Άρα δεν τελείται το Ευχέλαιο μόνο κατά τη Μεγάλη Τεσσαρακοστή. Τελείται και κατά τις άλλες καθιερωμένες Τεσσαρακοστές, όπως των Χριστουγέννων, τού Δεκαπενταυγούστου, των αγίων Αποστόλων.\nΑλλά το Ευχέλαιο μπορεί να τελεσθεί ακόμα και όποτε επιθυμεί κάποιος πιστός, εφόσον θα επακολουθήσει θεία Μετάληψη και φυσικά έχει προηγηθεί το μυστήριο της εξομολογήσεως. Τέλος, τελείται και εκτάκτως σε περιπτώσεις ασθενειών, σωματικών και ψυχικών, που δυστυχώς σήμερα ιδιαιτέρως μαστίζουν την κοινωνία μας.\nΑπόσπασμα από το βιβλίο «Το Ιερόν Ευχέλαιον» του Πρεσβυτέρου Θεμιστοκλέους Στ.Χριστοδούλου, εκδόσεις Ομολογία\nTagsΓιατί τελείται το μυστήριο του Ευχελαίου τη Μεγάλη Τετάρτη;\nΣτις 4-4 εορτάζουν\nΜεγάλη Τετάρτη - Της αλειψάσης τον Κύριον μύρω Όσιος Γεώργιος ο εν Μαλεώ Όσιος Ζωσιμάς Άγιοι Θεόδουλος και Αγαθάπους Αγία...


«Το τελευταίο αντίο» του Βασίλη Βασιλικού από τις εκδόσεις Διάπλαση\nΤη Δευτέρα 1η Οκτωβρίου κυκλοφόρησε σε επανέκδοση το εμβληματικό κείμενο Το τελευταίο αντίο του Βασίλη Βασιλικού, μια συλλογή ερωτικών διηγημάτων με κεντρικό άξονα την απώλεια, που τιμήθηκε με κρατικό βραβείο και μεταφέρθηκε το 1994 στην τηλεόραση.\n…Ήρθες και ξάπλωσες στα πόδια μου, το τελευταίο εκείνο μεσημέρι, ήσυχα, αδιαμαρτύρητα, τρυφερά. Μου είπες χωρίς φωνή το τελευταίο αντίο. Μ’ αποχαιρέτησες, με το σώμα σου. Μόνο που εγώ δεν το κατάλαβα τότε. Κοιμήθηκες λίγο απ’ την άλλη μεριά της καρδιάς σου. Αυτό ήταν το τελευταίο μας αγκάλιασμα. Η τελευταία φορά που τα σώματά μας αγγιχτήκαν. Δεν είπες τίποτα. Μ’ αποχαιρέτησες με τον τρόπο σου, ευγενικά, ωραία. Το λογικό σου δεν έπιανε το μήνυμα για να μου το εκφράσεις. Μα ούτε σου άρεσαν οι μελοδραματισμοί. Ένα βαθύ ευχαριστώ μου είπε το κορμί σου, που είκοσι χρόνια άλλη δεν γνώρισε απ’ την αγκαλιά μου…\nΗ αποσπασματική ιστορία ενός θυελλώδους έρωτα που ξεκινά στην ιταλική πρωτεύουσα, από την πρώτη γνωριμία ως την ξαφνική απώλεια της αγαπημένης. Η απώλεια, η καθημερινότητα δίχως τον άλλον και η γραφή ως λύτρωση. Με φόντο τον απόηχο μιας ταραγμένης δεκαετίας.\nΜια συλλογή ερωτικών διηγημάτων με κεντρικό άξονα την απώλεια, που έχει τιμηθεί με κρατικό βραβείο. Μεταφέρθηκε το 1994 στην τηλεόραση με μεγάλη επιτυχία, με πρωταγωνιστές την Καρυοφυλλιά Καραμπέτη και τον Γιώργο Κιμούλη.\nΣελίδες 120, Τιμή: 9,90 €\nΟ Βασίλης Βασιλικός γεννήθηκε στην Καβάλα. Από το 1953 μέχρι σήμερα έχει εκδώσει περί τα 120 βιβλία (πεζογραφία, δοκίμιο, θέατρο, ποίηση). Είναι ο πιο πολυμεταφρασμένος Έλληνας πεζογράφος μετά τον Νίκο Καζαντζάκη. Ανάμεσα στα χίλια βιβλία που πρότεινε στους αναγνώστες της η αγγλική εφημερίδα The Guardian («1000 Novels Everyone Must Read», 21/1/2009) περιλαμβάνονται δύο μόνο ελληνικά: το Βίος και πολιτεία του Αλέξη Ζορμπά του Νίκου Καζαντζάκη και το «Ζ» του Βασίλη Βασιλικού.


Η μέρα που ξεκίνησε να γράφεται ο μύθος (VIDEO) – Enwsi.gr\nΣταύρος Καζαντζόγλου 24/02/2020 10:56\t2 Σχόλια\nΗταν το φινάλε της αναμέτρησης της ΑΕΚ στο χωμάτινο και παγωμένο γήπεδο της Καστοριάς, μία μέρα σαν σήμερα του 1980 (για την ιστορία και μόνο, ολοκληρώθηκε ισόπαλος με 1-1). Ο τραυματισμός του Χατζηϊωάννιδη\nΗταν το φινάλε της αναμέτρησης της ΑΕΚ στο χωμάτινο και παγωμένο γήπεδο της Καστοριάς, μία μέρα σαν σήμερα του 1980 (για την ιστορία και μόνο, ολοκληρώθηκε ισόπαλος με 1-1). Ο τραυματισμός του Χατζηϊωάννιδη στο φινάλε της αναμέτρησης, έφερε για πρώτη φορά ένα από τα πλέον σημαντικά ταλέντα που είχε αναδείξει ο Φράντισεκ Φάντροκ στην Ακαδημία της ΑΕΚ. Ηταν η μέρα που άρχισε να γράφεται ο μύθος της «κιτρινόμαυρης» ιστορίας, το ντεμπούτο με τη φανέλα της Ενωσης για τον τεράστιο Στέλιο Μανωλά.\nΟσα ακολούθησαν, μπορούν να είναι σενάριο ταινίας ή η απόδειξη της πίστης και της αφοσίωσης στα ιδανικά μίας ομάδας. Γιατί ο Στέλιος Μανωλάς, αν και δεν επένδυσε ποτέ πάνω σε αυτό, είναι κομμάτι από το σώμα της ΑΕΚ. Φόρεσε μόνο τη φανέλα της, πράγμα σπάνιο για τα χρόνια του επαγγελματικού ποδοσφαίρου. Ενας ποδοσφαιριστής σπάνιας αντίληψης και ευφυΐας, που προσέλκυσε το ενδιαφέρον κορυφαίων ευρωπαϊκών κλαμπ, αλλά δεν έβγαλε ποτέ τα «κιτρινόμαυρα» από πάνω του.\nΗταν βασικός και αναντικατάστατος για την ΑΕΚ από την αρχή ως το φινάλε της καριέρας του. Που έμελλε να γραφεί το 1998, σε μια μέρα που δάκρυσε και ο ουρανός, όταν έχοντας αγκαλιά τα δύο του παιδιά (τον Νικόλα και τον Κωνσταντίνο), υποκλινόταν στον κόσμο της Ενωσης. Με τη φανέλα της ΑΕΚ αγωνίστηκε σε 447 αγώνες πρωταθλήματος, κατέκτησε τέσσερα πρωταθλήματα, τρία κύπελλα, ένα Λιγκ καπ, δύο Σούπερ καπ. Και δεν έφυγε ποτέ από δίπλα της, υπηρετώντας την ΑΕΚ ως τεχνικός διευθυντής και μέχρι πρότινος, ως προπονητής της ομάδας νέων του συλλόγου.\nΕτικέτες αεκ αφιερώματα μανωλάς


Κ. Μητσοτάκης: Η κυβέρνηση καταρρέει και βλέπει φαντάσματα διαπλοκής | The Indicator\nΚ. Μητσοτάκης: Η κυβέρνηση καταρρέει και βλέπει φαντάσματα διαπλοκής\n27 Ιουνίου 2018 • Ώρα δημοσίευσης: 5:34 μμ\nΟ πρόεδρος της Νέας Δημοκρατίας, Κυριάκος Μητσοτάκης, έφτασε στο Βερολίνο με μία πρόθεση ισχυρή και συνάμα ενδεικτική του τρόπου με τον οποίο στήνει τα καίρια αφηγήματά του. Θέλησε στους συνομιλητές του επί γερμανικού εδάφους να φέρει στο προσκήνιο το μέλλον. Να παρουσιάσει το όραμα της αξιωματικής αντιπολίτευσης για το “αύριο” της χώρας. Για το πώς θα φέρει επενδύσεις. Για το πώς θα θέσει αναχώματα ισχυρά στο κύμα της υπερφορολόγησης, το οποίο έστησε μέγγενη στη συντριπτική πλειοψηφία των πολιτών, κατά τη διάρκεια των τριών τελευταίων ετών. Για το πώς θα δημιουργήσει νέες και καλύτερα αμειβόμενες θέσεις απασχόλησης. Για το πώς θα κατευθύνει το δημοσιονομικό χώρο που θα προκύψει στις φοροελαφρύνσεις και στις στοχευμένες κοινωνικές παρεμβάσεις. Σε αυτά πόνταρε ο πρόεδρος της Νέας Δημοκρατίας, λίγο πριν αναχωρήσει από την Αθήνα, για να επισκεφθεί για δεύτερη φορά το Βερολίνο μέσα σε διάστημα 16 μηνών. Και από τον κύκλο των επαφών που μόλις ολοκληρώθηκαν, η ικανοποίηση στο “γαλάζιο” στρατόπεδο για τα αποτελέσματα των τετ α τετ Μητσοτάκη, με αιχμή αυτό με τον Γερμανό υπουργό Οικονομικών, Όλαφ Σολτς, είναι διάχυτη.\n“Ήταν μία πολύ καλή κουβέντα αυτή με τον κ. Σολτς. Εστίασε περισσότερο στο μέλλον της χώρας και λιγότερο στο παρελθόν. Για εμένα ήταν ευκαιρία να παρουσιάσω το μεταρρυθμιστικό σχέδιο της Νέας Δημοκρατίας. Για το πώς η χώρα θα μπορέσει να πιάσει ρυθμούς ανάπτυξης που θα εξασφαλίσουν ευημερία στους Έλληνες και δυνατότητα σταθερής χρηματοδότησης στην οικονομία”, μιλώντας με Έλληνες δημοσιογράφους στο Βερολίνο. “Παρουσίασα το μεταρρυθμιστικό σχέδιο της ΝΔ για πως θα επανέλθει η οικονομία σε τέτοιους ρυθμούς ανάπτυξης που θα εξασφαλίσει ευημερία στους Έλληνες και δυνατότητα σταθερής χρηματοδότησης στην οικονομία. Είμαστε η μόνη πολιτική δύναμη που έχει αξιόπιστο πρόγραμμα, με το οποίο μπορεί να πείσει όχι μόνο τους εταίρους μας αλλά και την επενδυτική κοινότητα ότι η Ελλάδα έχει προοπτική και κάποιος μπορεί να έρθει να επενδύσει σε αυτή. Αλλά για να μπορέσουμε να το κάνουμε αυτό είναι απαραίτητη μια μεγάλη πολιτική αλλαγή. Που όσο πιο σύντομα έρθει τόσο καλύτερα θα είναι για τη χώρα. Όχι μόνο γιατί θα ανακάμψει πιο γρήγορα η οικονομία αλλά για να σταματήσει η δραματική υπονόμευση του δημοκρατικού κεκτημένου, από μια κυβέρνηση που εκτρέπεται κάθε μετά με λόγο παραληρηματικό”, σημείωσε ο πρόεδρος της Νέας Δημοκρατίας.\n“Οι τελευταίες ανακοινώσεις δείχνουν ότι η κυβέρνηση έχει χάσει κάθε επαφή με την κοινωνική, πολιτική και οικονομική πραγματικότητα. Θυμίζω ότι το να βλέπει κανείς φαντάσματα διαπλοκής, είναι ιστορικά το τελευταίο καταφύγιο των κυβερνήσεων που καταρρέουν”, ήταν η χαρακτηριστική αποστροφή του.\n“Δεν χρειάζεται να δεσμευτώ για τις μεταρρυθμίσεις. Είναι κάτι το οποίο εγώ πιστεύω. Η δέσμευση μου για τις μεταρρυθμίσεις είναι ένα συμβόλαιο αλήθειας που συνάπτω με τον ελληνικό λαό. Είναι βαθιά μου πίστη ότι η οποία λύση για το χρέος δεν είναι αρκετή για να μπει η χώρα σε βιώσιμη τροχιά ανάπτυξης. Η συγκεκριμένη ρύθμιση άλλωστε είναι χειρότερη σε σχέση με αυτή του 2012 γιατί η κατάσταση στην οικονομία είναι σήμερα χειρότερη. Δεν αρκεί οποιαδήποτε ρύθμιση εάν η χώρα δεν καταφέρει να ενεργοποιήσει όλες τις δυνάμεις εντός και εκτός Ελλάδας για να κάνει το άλμα στην ανάπτυξη” ανέφερε ο Κυριάκος Μητσοτάκης, στη συζήτηση που είχε με Έλληνες δημοσιογράφους. Όσον αφορά στη μείωση των φόρων, που προβάλει ως προμετωπίδα της η ΝΔ, ήταν ξεκάθαρος. “Δεν υπάρχει κανείς συνομιλητής μου στα τελευταία δυο χρόνια που να του έχω θέσει το θέμα αλλαγής μείγματος φορολογικής πολιτικής που να έχει εκφράσει τεκμηριωμένη αντίδραση. Το ζήτημα αυτό αφορά στην ίδια τη χώρα. Δουλεύουμε 196 μέρες το χρόνο για να πληρώνουμε φόρους και εισφορές. Για να έχουμε υπηρεσίες τύπου Πολάκη, Τόσκα και Γαβρόγλου. Εμείς θέλουμε χαμηλότερους φόρους και καλύτερες υπηρεσίες. Έχουμε δεσμευτεί ότι όποιος δημοσιονομικός χώρος προκύψει, θα πάει 80% σε μείωση φόρων και 20% σε στοχευμένες κοινωνικές παροχές. Αυτές είναι η αύξηση του ελάχιστου εγγυημένου εισοδήματος και όλα τα παιδιά στους παιδικούς σταθμούς”, τόνισε.\nΓια τους εταίρους μας, πάντως, η Ελλάδα παραμένει ακόμα ειδική περίπτωση. “Δυστυχώς η ίδια η συμφωνία αποδεικνύει ότι η Ελλάδα είναι μια ειδική περίπτωση. Δεν υπάρχει εμπιστοσύνη και δεν θέλω το πρόβλημα της κυβέρνησης να γίνει πρόβλημα της χώρας. Τα απόνερα του α’ εξαμήνου του 2015 φθάνουν μέχρι σήμερα. Δεν είμαστε εδώ για να ζητάμε δανεικά ως επαίτες, αλλά είμαστε εδώ για να αναζητήσουμε επενδυτικές ευκαιρίες. Άλλα δανεικά δεν υπάρχουν, είμαστε εδώ για να αναζητήσουμε χρηματοδότηση για επενδυτικές ευκαιρίες. Παρουσίασα στους συνομιλητές μου με λεπτομέρειες τους τρόπους χρηματοδότησης του προγράμματος. Αν δεν πείσουμε όλους όσους κάνουν ασκήσεις βιωσιμότητας του χρέους ότι μπορούμε να πετύχουμε ρυθμούς ανάπτυξης μεγαλύτερους από 1% το χρέος δεν θα είναι βιώσιμο”, είπε.\n“Από τη γλώσσα της ριζοσπαστικής αριστεράς και του Ρουβίκωνα μέχρι τη γλώσσα των επενδυτών η απόσταση είναι μεγάλη”, ανέφερε, τονίζοντας, παράλληλα, ότι θέλει εκλογές το συντομότερο δυνατό.\n“Είναι εντελώς γραφικά τα σενάρια που εξυφαίνονται ότι η ΝΔ είναι πίσω από τα όσα συμβαίνουν στην κυβερνητική πλειοψηφία η οποία φυλλορροεί για λόγους που είναι κατανοητοί με όσους παρακολουθούν τα τεκταινόμενα”, είπε ο πρόεδρος της Νέας Δημοκρατίας, ενώ εστιάζοντας στο Σκοπιανό επεσήμανε ότι διεμήνυσε στο Βερολίνο αυτό που τόνισε και στο εσωτερικό της χώρας. “Επανέλαβα για το Σκοπιανό ότι η ΝΔ δεν θα ψηφίσει και δεν θα κυρώσει τη συμφωνία, τόνισα όμως ότι αν κυρωθεί η συμφωνία από την παρούσα Βουλή θα είναι πολύ δύσκολο να αλλάξει”, σημείωσε.


Υγεία & Διατροφή: Ενημέρωση των καταναλωτών για το αλάτι\nΓια το έτος 2019, η περίοδος 4 – 11 Μαρτίου ήταν η εβδομάδα ευαισθητοποίησης του γενικού πληθυσμού ως προς τη μείωση του αλατιού σε παγκόσμιο επίπεδο. Το Αλάτι έχει βαθιές ρίζες στο ελληνικό τραπέζι από την εποχή που το ελληνικό νοικοκυριό είχε περιορισμένους τρόπους στη διάθεσή του να συντηρεί τις τροφές. Η ψύξη και η κατάψυξη έχουν μειώσει την ανάγκη χρήσης αλατιού όσον αφορά στη συντήρηση των τροφίμων, ενώ άλματα στη τεχνολογία τροφίμων έχουν μειώσει και την ανάγκη χρήσης αλατιού για τεχνολογικούς σκοπούς.\nΠαρότι οι γευστικοί κάλυκες προσαρμόζονται σχετικά γρήγορα σε μικρότερη ποσότητα αλατιού, η επίκτητη συνήθεια του αλατισμένου φαγητού έχει παραμείνει στους Έλληνες. Είναι επιστημονικά τεκμηριωμένο ότι η αυξημένη κατανάλωση αλατιού σχετίζεται με αυξημένη αρτηριακή πίεση, ενώ μια ήπια μείωση της κατανάλωσης αλατιού συμβάλλει σημαντικά στη μείωση της αυξημένης αρτηριακής πίεσης. Είναι γνωστό ότι άτομα με αυξημένη αρτηριακή πίεση έχουν μεγαλύτερο κίνδυνο να αναπτύξουν στεφανιαία νόσο και εγκεφαλικό επεισόδιο, σε σύγκριση με εκείνους που έχουν φυσιολογική πίεση. Επιπλέον, μία δίαιτα υψηλή σε Αλάτι φαίνεται να σχετίζεται από επιστημονικές μελέτες και με άλλα προβλήματα υγείας, όπως καρκίνο στο στομάχι, οστεοπόρωση και πέτρες στους νεφρούς. Για τους παραπάνω λόγους, η μείωση αλατιού κατά 30% έχει τεθεί ως ένας από τους σημαντικούς στόχους του Παγκόσμιου Οργανισμού Υγείας μέχρι το 2025.\nΟ Παγκόσμιος Οργανισμός Υγείας συστήνει η κατανάλωση αλατιού να είναι μικρότερη από 5 g αλατιού την ημέρα για τους ενήλικες, ενώ για τα παιδιά οι συστάσεις είναι ακόμη μικρότερες. Τα 5 g αλατιού ισοδυναμούν περίπου με ένα κουταλάκι του γλυκού. Τα 5 g αφορούν συνολικά στο Αλάτι που προστίθεται στο πιάτο και στο μαγείρεμα επεξεργασμένα τρόφιμα (π.χ. σε αλμυρές τροφές αλλά και κρυμμένο σε μη αλμυρές τροφές), καθώς και σε αυτό που βρίσκεται φυσικά σε μη επεξεργασμένα τρόφιμα. Η κατανάλωση σε όλες τις Ευρωπαϊκές χώρες είναι υψηλή και ενδείξεις από επιστημονικές μελέτες στην Ελλάδα δείχνουν ότι η κατανάλωση αλατιού μπορεί να είναι και διπλάσια του στόχου που έχει θέσει ο Παγκόσμιος Οργανισμός Υγείας.\n4,Κατά την παρασκευή ρυζιού, ζυμαρικών ή άλλων επεξεργασμένων δημητριακών, μην προσθέτετε Αλάτι.


Σπίτι/Μαθαίνω/ Τι είναι το «AFAIK» και πού πρέπει να χρησιμοποιηθεί\nΑπό την Habiba Rahman 5 Σεπτεμβρίου 2018 διαβάστε 3 λεπτά\n«AFAIK», μια συντομογραφία που χρησιμοποιείται συνήθως, τόσο σε τυπική όσο και σε άτυπη κατάσταση. Η λέξη «Όσο ξέρω» σημαίνει ότι υπάρχει κάποια σύγχυση ή ότι η προοπτική που πρόκειται να παρουσιάσετε δεν είναι η «μόνη» προοπτική ή πληροφορίες για το υπό συζήτηση θέμα. Αυτά χρησιμοποιούνται σε ανταλλαγή μηνυμάτων κειμένου καθώς και σε επίσημες ανταλλαγές email εντός ή εκτός της εταιρείας.\nΤο «AFAIK» μπορεί να χρησιμοποιηθεί ως εναλλακτική λύση του «IIRC» που δείχνει ξανά το ίδιο είδος έκφρασης. Αλλά οι λέξεις, φυσικά, είναι διαφορετικές. IIRC σημαίνει «Αν θυμάμαι σωστά».\nΈτσι, «AFAIK», αυτή είναι μια από τις πιο συχνά χρησιμοποιούμενες συντομογραφίες στον κόσμο του Διαδικτύου.\nΓιατί κεφαλαιοποιείται η συντομογραφία Slang;\nΗ χρήση της σωστής γραμματικής, η εφαρμογή της σωστής στίξης και η χρήση κεφαλαίων στα αλφάβητα σύμφωνα με τη σωστή αγγλική γλώσσα δεν είναι κάτι που «εμείς», φροντίζουμε οι άνθρωποι που διαβάζουν συχνά μηνύματα και ανταλλάσσουν μηνύματα σε κοινωνικά δίκτυα.\nΤο γράψιμο συντομογραφιών των λέξεων που χρησιμοποιούνται συνήθως σε συνομιλίες μέσω του Διαδικτύου δεν χρειάζεται να χρησιμοποιείται με κεφαλαία γράμματα.\nΚαι αυτός είναι ο λόγος για τον οποίο αυτά τα ακρωνύμια γίνονται τόσο δημοφιλή στο Διαδίκτυο γιατί ανεξάρτητα από το πώς τα γράφετε, οι άλλοι άνθρωποι θα καταλάβουν το νόημα όπως θα έπρεπε να είναι.\nΟυσιαστικά, δεν θα ήταν μεγάλη υπόθεση εάν γράφετε «AFAIK», όλα με κεφαλαία ή «afaik», όλα με πεζά. Το νόημα, και στις δύο περιπτώσεις παραμένει το ίδιο.\nΠώς να προσθέσετε έμφαση στα γραπτά μηνύματα;\nΜερικές φορές, όταν στέλνετε μηνύματα, θέλετε να επισημάνετε και να δώσετε έμφαση σε συγκεκριμένες λέξεις. Για το σκοπό αυτό, μπορείτε να κεφαλαιοποιήσετε αυτές τις λέξεις. Για παράδειγμα, αυτό που συνήθως κάνω όταν στέλνω μηνύματα και όταν πρέπει να κάνω ένα σημείο πιο ξεκάθαρο, τα κεφαλαιοποιώ. Όπως το ακρωνύμιο «LOL» που σημαίνει «Laugh out Loud»\nΜερικές φορές γράφω «lol», αλλά όταν βρίσκω κάτι εξαιρετικά αστείο, γράφω «LOL».\nΜια άλλη μέθοδος που θεωρώ εξαιρετικά χρήσιμη στο να κάνω το μήνυμά μου να φαίνεται εστιασμένο είναι να προσθέσω τελείες. Όχι μόνο στο τέλος της πρότασης, αλλά αν χρησιμοποιώ ένα ακρωνύμιο και θέλω να ξεχωρίζει. Θα χρησιμοποιήσω τελείες για να διαχωρίσω τα αλφάβητα.\nΓια παράδειγμα, ήμουν σε συνομιλία με τον καλύτερό μου φίλο και κάναμε ένα επιχείρημα. Έκανε ένα σχόλιο που υποτίθεται ότι ήταν αστείο, αλλά δεν μου άρεσε. Έτσι, για να δείξω την αντίδρασή μου, ότι δεν ήταν αστείο, έστειλα μηνύματα στο L.O.L. Τώρα ο σκοπός αυτής της κεφαλαιοποιημένης αργκό δεν είναι ότι το βρήκα αστείο. Αλλά με τις ενδιάμεσες στάσεις να αντανακλούν σαρκαστικό τόνο. Όπως λέγοντας «χα-χα, τόσο αστείο».\nΟι ίδιες έννοιες μπορούν να εφαρμοστούν στο «AFAIK». Για παράδειγμα, κατά τη διάρκεια μιας συνομιλίας με τον φίλο σας για κείμενα και θέλετε να τους πείτε ότι η γνώση που έχετε είναι κάπως αυθεντική. Γι 'αυτό τους στέλνετε κείμενο «AFAIK», όλα με κεφαλαία γράμματα, και ίσως μια τελεία στο τέλος, εάν θέλετε να προσθέσετε λίγη σοβαρότητα στο μήνυμα.\nΤώρα ας ρίξουμε μια ματιά σε μερικά παραδείγματα για το πώς μπορείτε να χρησιμοποιήσετε το "AFAIK" ως ακρωνύμιο στα μηνύματα κειμένου ή στα μηνύματα ηλεκτρονικού ταχυδρομείου σας πιο αποτελεσματικά και με τον σωστό τρόπο.\nΠαραδείγματα για το «AFAIK»\nΦίλος 1: Έλεν, μπορείτε να μου προτείνετε το καλύτερο γάλα σε σκόνη στην πόλη για τον Σαμ; Δεν νομίζω ότι το χρησιμοποιώ αυτή τη στιγμή.\nEllen: Σίγουρα, θα ζητήσω από τον κύκλο των μητέρων μου να σας ενημερώσω. Αλλά AFAIK, είναι καλύτερο να δώσουμε στα βρέφη τα κονσερβοποιημένα.\nΣε αυτό το παράδειγμα, η χρήση του «AFAIK» υποδηλώνει ότι η Έλεν δεν είναι σίγουρη για τις γνώσεις της, αλλά θα ήθελε η φίλη της να γνωρίζει ότι αυτή είναι η γνώμη της για το γάλα σε σκόνη.\nΕδώ είναι ένα άλλο παράδειγμα για το «AFAIK».\nJas: Το μάθημα στο οποίο ήθελα να συμμετέχω έχει κλείσει την εγγραφή τους.\nJas: Ακαδημαϊκή γραφή.\nSara: AFAIK, έκαναν ακόμη εγγραφές για αυτό το μάθημα. Είδα τον συμμαθητή μου να στέκεται δίπλα στο γραφείο τους σήμερα το πρωί.\nJas: Τι; Είσαι σίγουρος?\nΤο «AFAIK» μπορεί να χρησιμοποιηθεί για την παροχή πληροφοριών για τις οποίες μπορεί να είστε αβέβαιοι, αλλά, υπάρχουν πιθανότητες ότι αυτό που προτείνετε θα μπορούσε να είναι οι σωστές πληροφορίες. Και θα μπορούσε να βοηθήσει την Jas, σε αυτήν την περίπτωση, να πάρει θέση στην αγαπημένη της πορεία.\nΠρέπει να χρησιμοποιήσετε το Διαδίκτυο Slang επαγγελματικά;\nΠαρόλο που το «AFAIK» χρησιμοποιείται και στα email, αλλά για να δείξει μια πιο επαγγελματική συμπεριφορά και να είναι στα καλά βιβλία των εργοδοτών ή των πελατών σας, θα πρέπει να διατηρήσετε έναν πολύ επαγγελματικό τρόπο συνομιλίας. Και η χρήση ακρωνύμων, είναι το αντίθετο του επαγγελματισμού «AFAIK».\nΑς αναλύσουμε αυτά τα παραδείγματα για να μάθουμε ποια συνομιλία ακούγεται πιο επαγγελματική.\nEmail από τον Αφεντικό:\nΑφεντικό: Λάβαμε την παραγγελία;\nΕσείς: AFAIK είμαστε ακόμη υπό διαπραγμάτευση, κύριε.\nΧρησιμοποιώντας την ίδια συνομιλία με το Παράδειγμα Α.\nΕσείς: Απ 'όσο γνωρίζω, είμαστε ακόμη υπό διαπραγμάτευση, κύριε.\nΠαρατηρείτε τη διαφορά; Αναλύστε τα παραδείγματα που κοινοποιούνται στο σημερινό άρθρο για να κατανοήσετε καλύτερα πού μπορείτε να χρησιμοποιήσετε ακρωνύμια όπως "AFAIK" και πού δεν πρέπει.


ΣΥΝ.Ε.Κ. Λάρισας: Απαιτούμε την πλήρη αποκατάσταση των συναδέλφων που ήταν σε διαθεσιμότητα\n25/11/2018 - 9:02\nΗ ανακοίνωση των ΣΥΝ.Ε.Κ. Λάρισας:\nΤο ΔΣ της ΟΛΜΕ αποφάσισε παραστάσεις διαμαρτυρίας την Παρασκευή 30/11/2018:\n– Στις 10 π.μ. έξω από το Υπουργείο Οικονομίας στην Πλατεία Συντάγματος\n– Στις 14.00 έξω από το Υπουργείο Παιδείας\nΤο ΔΣ της ΟΛΜΕ αποφάσισε επίσης την κάλυψη της μετακίνησης με πούλμαν των εκπαιδευτικών που ήταν σε διαθεσιμότητα και επιθυμούν να μετακινηθούν.\nΚαλούμε τους συναδέλφους που επιθυμούν να μετάσχουν στην κινητοποίηση να παραβρεθούν την Τρίτη 27/11, ώρα 19:00 στα γραφεία της ΕΛΜΕ Λάρισας για το συντονισμό της κινητοποίησης.\nΓια τη διευκόλυνση συμμετοχής το ΔΣ της ΟΛΜΕ αποφάσισε την κήρυξη 3ωρης στάσης εργασίας για την Παρασκευή 30/10, 08.00 π.μ. έως τις 11.00 π.μ. για τον πρωϊνό κύκλο, 14.00 – 17.00 για τον απογευματινό κύκλο και τις 3 πρώτες ώρες για τα εσπερινά σχολεία για τους εκπαιδευτικούς που επιθυμούν να συμμετάσχουν στις παραστάσεις διαμαρτυρίας.\nΔιεκδικούμε την καταβολή των χρημάτων που παρακρατήθηκαν κατά τη διάρκεια της διαθεσιμότητας, καθώς και την ένταξη του ποσού αυτού στον υπολογισμό των συντάξιμων αποδοχών.\nΟργανώνουμε και συντονίζουμε τον αγώνα για την πλήρη αποκατάσταση των αδικιών της διαθεσιμότητας.\nΔε ξεχνάμε πως τον Ιούλη του 2013, περίπου 2500 εκπαιδευτικοί της επαγγελματικής εκπαίδευσης βγήκαν σε διαθεσιμότητα, καταργήθηκαν τομείς και ειδικότητες, 20000 μαθητές οδηγήθηκαν εκτός δημόσιας εκπαίδευσης.\nΟ νεοφιλελευθερισμός έδειξε το αποκρουστικό του πρόσωπο απαξιώνοντας τη δημόσια εκπαίδευση για χάρη των συμφερόντων ιδιωτικών ομίλων.\nΕπειδή μετά την αποχώρηση της ΔΑΚΕ από το Δ.Σ. της ΕΛΜΕ Λάρισας, δεν είναι δυνατό να κηρύξει το Δ.Σ συμπληρωματική 3ωρη διευκολυντική στάση, καλούμε την ίδια μέρα, την Τρίτη 27/11, ώρα 19:00, όλους τους συναδέλφους σε ΈΚΤΑΚΤΗ ΓΕΝΙΚΗ ΣΥΝΕΛΕΥΣΗ στα γραφεία της ΕΛΜΕ Λάρισας με βάση την απόφαση της ΟΛΜΕ για Γενικές Συνελεύσεις έως 30/11 για όλα τα θέματα που απασχολούν τον κλάδο.\nΚαλούμε τις υπόλοιπες παρατάξεις να οργανώσουμε από κοινού την κινητοποίηση.\nΕνημερώνουμε επίσης πως το Υπουργείο Υγείας αποφάσισε την επιστροφή των χρηματικών ποσών που παρακρατήθηκαν στα πλαίσια της διαθεσιμότητας, στους υπαλλήλους που ανήκαν οργανικά στο Νοσοκομείο «Αμαλία Φλέμιγκ».


Η Apple διέκοψε αθόρυβα το iMac 21,5 ιντσών που τροφοδοτείται από την Intel\nΦαίνεται ότι η Apple έχει βγάλει το Intel iMac 21,5 ιντσών από τα ράφια (μέσω Φήμες για Mac). Η διακοπή του δεν ήταν έκπληξη, καθώς η Apple μεταβαίνει πλέον από τη χρήση επεξεργαστών Intel σε Εσωτερικό τσιπ M1.\nΟ iMac 21,5 ιντσών ήταν διαθέσιμος μετά Apple Unleashed Event στις 18 Οκτωβρίου – Δεν φαίνεται ότι έχει φύγει μέχρι κάποια στιγμή αυτή την εβδομάδα, σύμφωνα με Φήμες για Mac. Το iMac 21,5 ιντσών $1.099 που συνοδεύεται από επεξεργαστή Intel Core i5 διπλού πυρήνα 2,3 GHz και Intel Iris Plus Graphics 640 δεν είναι πλέον στη λίστα των iMac που είναι διαθέσιμα στο Apple Online Store. Επίσης, το κουμπί Αγορά δεν εμφανίζεται για iMac 21,5 ιντσών Συγκρίνετε τα προϊόντα της Apple σελίδα.\nΕπικοινωνήσαμε με την Apple για να επιβεβαιώσουμε τις αλλαγές, αλλά δεν λάβαμε αμέσως απάντηση. Ωστόσο, η εταιρεία επιβεβαίωσε Φήμες για Mac ότι η συσκευή έχει διακοπεί και δεν θα πωλείται μέσω του ηλεκτρονικού καταστήματος της Apple ή στα καταστήματα λιανικής της.\nΗ Apple δεν έχει ακυρώσει ακόμη ολόκληρη τη σειρά των iMac που βασίζονται στην Intel — και εξακολουθούν να πωλούν iMac 27″ που βασίζεται σε Intel, η οποία διαθέτει επεξεργαστή Intel Core i9 στα 3,6 GHz και 10 πυρήνες, ξεκινώντας από 1799,99 $. όπως και Φήμες για Mac Σημειώσεις, μπορείτε ακόμα να αγοράσετε Ανακαινισμένο iMac 21,5″. Από το ηλεκτρονικό κατάστημα της Apple.\nτον Μάρτιο , Η Apple διέκοψε τις διαμορφώσεις 512 GB και 1 TB από τον iMac 21,5 ιντσών, οπότε η εταιρεία έχει καταργήσει σταδιακά αυτό το μοντέλο για λίγο. και απο τοτε Η Apple έκανε το ντεμπούτο της τα λεπτότερα, πιο πολύχρωμα iMac που λειτουργούν με M1 τον ΑπρίλιοΕίναι λογικό η Apple να κάνει λίγο χώρο στα ράφια της.\nPrevious Η ενημέρωση Happy Home Paradise του Animal Crossing θα είναι το “πρώτο και μοναδικό DLC επί πληρωμή” για το παιχνίδι\nNext Στοχεύει στο τμήμα gaming και οπτικού cloud με έμφαση στην τεχνητή νοημοσύνη και την υψηλή απόδοση


Το Τραγούδι του Θεού | Εκδόσεις iWrite\nΑρχική σελίδα / Books (All) / Μελέτες / Το Τραγούδι του Θεού\nΤο κλασσικό ιερό κείμενο του Ινδουισμού Μπάγκαβαντ Γκίτα σε νέα μετάφραση και σχόλια\nΎψιστε… «Τι είναι ο ανώτερος εαυτός; Τι είναι κάρμα; Τι είναι η υλική φύση, και τι η θεϊκή; Και πώς την ώρα του θανάτου Σε γνωρίζουν αυτοί που έχουν πειθαρχήσει τον εαυτό τους;» Και ο Κρίσνα αποκρίθηκε… «Ο ανώτερος εαυτός είναι η εσωτερική φύση του ατόμου. Κάρμα, η δημιουργική δύναμη της δράσης που φέρνει τα όντα στην ύπαρξη. Η υλική φύση, είναι η μεταβλητή κατάσταση της ύπαρξης. Η θεϊκή είναι ο ανώτερος εαυτός. Και, την ώρα του θανάτου, εκείνος που με θυμάται αφήνοντας το σώμα του, πηγαίνει στη δική Μου κατάσταση ύπαρξης. Γι’ αυτό δεν υπάρχει καμία αμφιβολία».\nΓραμμένο περί τον 5ο αιώνα π.Χ. η Μπάγκαβαντ Γκίτα (το Τραγούδι του Θεού) αποτελεί μέρος του επικού ποιήματος Μάχαμπαράτα που μέχρι σήμερα παραμένει ένας ζωντανός φάρος πνευματικής γνώσης όπως και αρωγός στα μεγάλα ζητήματα της ζωής, της εσωτερικής εργασίας και του θανάτου. Πάνω από όλα όμως, προσφέρει την μέθοδο για να πραγματώσει κάποιος το θεϊκό βίωμα ως καθημερινό τρόπο ύπαρξης, απελευθερώνοντας έτσι το άτομο στο μεγαλείο του ανώτερου Εαυτού.\nΤο Τραγούδι του Θεού ποσότητα\nΟ Ιωάννης Αμπατζίδης (μετάφραση – σχόλια στο εν λόγω βιβλίο) γεννήθηκε στις Σέρρες το 1981. Είναι ψυχολόγος με μεταπτυχιακές σπουδές στη φιλοσοφία και τη φιλοσοφική συμβουλευτική. Διετέλεσε εισηγητής στο 3ο Συνέδριο Φιλοσοφικής Συμβουλευτικής στην Αθήνα το 2010 και έχει ασχοληθεί με τη δραματουργία. Φιλοξενήθηκε σε Άσραμ στην Ινδία και εργάζεται συστηματικά πάνω στην κατανόηση και άσκηση της Ινδικής φιλοσοφίας και μεταφυσικής.\nΔώστε πρώτος μία αξιολόγηση “Το Τραγούδι του Θεού” Ακύρωση απάντησης


Δύσκολη η μέρα σήμερα. Σε λίγο το τελευταίο αντίο στον Ραφαήλ | Gossips.EU\nΒαρύ πένθος στην Εύβοια, αλλά και στην αθλητική οικογένεια της ΕΣΚΑΣΕ, για το θάνατο σε αυτοκινητιστικό δυστύχημα του 23χρονου Ραφαήλ Σκεμπέ. Το νήμα της ζωής του κόπηκε απότομα και πρόωρα στη στροφή …\nΒαρύ πένθος στην Εύβοια, αλλά και στην αθλητική οικογένεια της ΕΣΚΑΣΕ, για το θάνατο σε αυτοκινητιστικό δυστύχημα του 23χρονου Ραφαήλ Σκεμπέ. Το νήμα της ζωής του κόπηκε απότομα και πρόωρα στη στροφή του 10ου χλμ της ε.ο. Χαλκίδας – Αιδηψού στην περιοχή του ποταμού Κολοβρέχτη Ψαχνών.\nΕπρόκειτο για ένα αξιαγάπητο παιδί και πολύ καλό μπασκετμπολίστα με συμμετοχές σε Γ’ Εθνική και την Α’ ΕΣΚΑΣΕ. Τελευταία του ομάδα ήταν ο ΓΑΣ Βασιλικού, ενώ αγωνίστηκε και στην ομάδα της Παναγίτσας, της Δάφνης Δαφνίου και του Κάδμου Θηβών.\nΗ κηδεία του θα γίνει-σύμφωνα με το lamiareport-σήμερα στις 7 το απόγευμα στον Ιερό Ναό Μεταμορφώσεως του Σωτήρος στη Δροσιά. Αντί στεφάνων και λουλουδιών η οικογένεια επιθυμεί να κατατεθούν χρήματα στο ”Χαμόγελο του Παιδιού”.


Η συμβολή του τομέα πληροφορικής και επικοινωνιών (ΤΠΕ) στην οικονομία της Ολλανδίας. - PDF Free Download\nΗ συμβολή του τομέα πληροφορικής και επικοινωνιών (ΤΠΕ) στην οικονομία της Ολλανδίας.\nDownload "Η συμβολή του τομέα πληροφορικής και επικοινωνιών (ΤΠΕ) στην οικονομία της Ολλανδίας."\n1 Η συμβολή του τομέα πληροφορικής και επικοινωνιών (ΤΠΕ) στην οικονομία της Ολλανδίας. Ο τομέας πληροφορικής και επικοινωνιών παίζει έναν σημαντικό ρόλο στην ολλανδική οικονομία. Κύρια χαρακτηριστικά της συμβολής του (σε διάφορους δείκτες) αποτελούν: Ο τομέας πληροφορικής και επικοινωνιών (ΤΠΕ) και η ολλανδική οικονομία - Στο τέλος του 2015, το 4,6% των ολλανδικών εταιρειών δραστηριοποιούνταν στον τομέα πληροφορικής και επικοινωνιών. Το μερίδιο του τομέα στην οικονομία έχει επεκταθεί σταθερά αυτά τα χρόνια. Αυτό οφείλεται αποκλειστικά στο γεγονός ότι ο τομέας των υπηρεσιών πληροφορικής και επικοινωνιών συνεχίζει να επεκτείνεται. - Το 2015, σχεδόν εταιρείες ιδρύθηκαν στην Ολλανδία. Από αυτές, το 5% ήταν στον τομέα πληροφορικής και επικοινωνιών (7.800 εταιρείες). - Το 2014, οι ολλανδικές εταιρείες του ΤΠΕ πέτυχαν 5,4% περισσότερο κύκλο εργασιών απ ότι το Αυτή η αύξηση είναι μεγαλύτερη απ ότι η αύξηση στο σύνολο της οικονομίας (1,6%). Το 2014, η ακαθάριστη προστιθέμενη αξία των εταιρειών πληροφορικής και επικοινωνιών επίσης αυξήθηκε περισσότερο(4,2%) απ ότι η ολλανδική οικονομία σαν σύνολο (1,5%). - Το 2014, ο τομέας πληροφορικής και επικοινωνιών επένδυσε 14,9% περισσότερο απ ότι το Οι επενδύσεις στη συνολική οικονομία αυξήθηκαν πολύ λιγότερο: 2,3%. - Ο όγκος εργασίας στον τομέα αυξήθηκε κατά 3,5% το 2014 ενώ ο συνολικός όγκος εργασίας στην Ολλανδία αυξήθηκε κατά 0,1%. - Το 2013, οι εταιρείες του ΤΠΕ αντιπροσώπευαν το 4,4% της συνολικής προστιθέμενης αξίας στην Ολλανδία. - Η παραγωγή του κλάδου τηλεπικοινωνιών ήταν πάνω από 16,4 δις ευρώ το Η προστιθέμενη αξία του κλάδου των τηλεπικοινωνιών ήταν περίπου 8 δις ευρώ. Αυτό αντιπροσωπεύει το 1,2% ακαθάριστου εθνικού προϊόντος (ΑΕΠ). ΤΠΕ και απασχόληση - Το 2015 υπήρχαν εργαζόμενοι στον τομέα πληροφορικής και επικοινωνιών σε διάφορους τομείς επιχειρήσεων της ολλανδικής οικονομίας, πολύ περισσότεροι απ ότι το 2014 όταν δραστηριοποιούνταν εργαζόμενοι. Από το 2012, ο αριθμός των απασχολούμενων εργαζομένων στον τομέα πληροφορικής και επικοινωνιών στην Ολλανδία έχει αυξηθεί συστηματικά. - Το 2014, οι εργαζόμενοι στον τομέα πληροφορικής και επικοινωνιών αντιπροσωπεύουν το 4,1% του συνολικού απασχολούμενου εργατικού 1\n2 δυναμικού στην Ολλανδία. Επιπλέον, πολλοί εργαζόμενοι προσλαμβάνονται από εταιρείες ενέργειας και χρηματοπιστωτικά ιδρύματα. - Ο μέσος όρος ηλικίας των εργαζομένων αυξήθηκε σημαντικά ανάμεσα στο 2005 και Το 2005, το 26% όλων των απασχολούμενων εργαζομένων του ΤΠΕ ήταν 45 χρονών ή μεγαλύτεροι. Το 2015 το ποσοστό αυτό ήταν 39%. - Στις αρχές του 2015, ο τομέας ΤΠΕ αντιπροσώπευε το 5% όλων των θέσεων εργασίας στην Ολλανδία. Από το τέλος του 2015, αυτός ο αριθμός αυξήθηκε σε 8%. Δαπάνες του ΤΠΕ - Το 2014, ολλανδικές εταιρείες και κυβερνητικοί οργανισμοί επένδυσαν συλλογικά σχεδόν 123 δις ευρώ. Από αυτό το ποσό, περίπου 23 δις ευρώ επενδύθηκαν στο κεφάλαιο του ΤΠΕ. Οι επενδύσεις στον ΤΠΕ έχουν συνεχή αύξηση από το Το 2014, ολλανδικές εταιρείες και κυβερνητικοί οργανισμοί συλλογικά επένδυσαν πάνω από 17 δις ευρώ στο λογισμικό. Το μερίδιο αυτό συνέχισε να αυξάνεται τα τελευταία χρόνια. - Το 2014, ολλανδικές εταιρείες και κυβερνητικοί οργανισμοί δαπάνησαν σχεδόν 35 δις ευρώ σε ΤΠΕ, ενώ οι καταναλωτές πάνω από 12 δις ευρώ. Συνολικά αυτό αντιπροσωπεύει πάνω από 47 δις ευρώ σε αγαθά και υπηρεσίες. Το 2013 το ποσό αυτό έφτανε στα 46 δις ευρώ. Διεθνές εμπόριο στον ΤΠΕ - -Το 2014, η Ολλανδία εισήγαγε πάνω από 50 δις ευρώ σε αγαθά και υπηρεσίες του ΤΠΕ, δηλαδή 4,2% περισσότερο από το Το 2014, η Ολλανδία εξήγαγε πάνω από 28,5 δις ευρώ του ΤΠΕ, δηλαδή 4,2% υψηλότερο απ ότι τον προηγούμενο χρόνο. Αυτά τα ποσοστά δεν περιλαμβάνουν επανεξαγωγές. Τα αγαθά αντιπροσώπευαν περίπου 18 δις ευρώ σ εξαγωγές του ΤΠΕ ενώ οι υπηρεσίες 10,5 δις ευρώ. - Το 2014, η Ολλανδία επανεξήγαγε 38,4 δις ευρώ του ΤΠΕ. Αυτό αντιπροσωπεύει το 57,4% των συνολικών εξαγωγών του ΤΠΕ. - Το 2013, η Ολλανδία αντιπροσώπευε το 3,5% της παγκόσμιας αξίας εξαγωγών των υπηρεσιών του ΤΠΕ. Το αντίστοιχο ποσοστό για το 2007 ήταν 4,5%. - Η αξία εξαγωγών των υπηρεσιών ΤΠΕ από την Ολλανδία αυξήθηκε κατά μέσο όρο 5,3% το χρόνο ανάμεσα στο 2009 και Οι εξαγωγές των προϊόντων του ΤΠΕ αυξήθηκαν κατά μέσο όρο 2,7% κάθε χρόνο. - Στην Ολλανδία, η αξία των εισαγόμενων υπηρεσιών του ΤΠΕ το 2013 ήταν ουσιαστικά ίδια με το Αντίθετα, οι εισαγωγές των ΤΠΕ αγαθών στην Ολλανδία αυξήθηκε κατά μέσο όρο 5,5% το χρόνο ανάμεσα στο 2009 και στο Στο τέλος του 2015, το 28% της αξίας των εισαγόμενων αγαθών του ΤΠΕ προήλθε από την Κίνα. Η Γερμανία είναι επίσης σταθερός εμπορικός εταίρος 2\n3 για την Ολλανδία. Στο τέλος του 2015, λίγο κάτω από το 20% της ολλανδικής αξίας εξαγωγών του ΤΠΕ αγαθών κατευθύνθηκε στη Γερμανία. Διαδίκτυο - Το 96% των νοικοκυριών στην Ολλανδία είχαν μια σταθερή σύνδεση τουλάχιστον 30 Mbps στη διάθεσή τους στις αρχές του Τηλεφωνία - Το 2015, η Ολλανδία είχε 6,9 εκατομμύρια σταθερές τηλεφωνικές συνδέσεις, δηλαδή σημαντικά λιγότερες από το μέγιστο των σχεδόν 10 εκατομμυρίων που ήταν το Στο τέλος του 2015 υπήρχαν πάνω από 23 εκατομμύρια συνδέσεις κινητής τηλεφωνίας στην Ολλανδία. - Στο πρώτο εξάμηνο του 2015 καταγράφηκε σχεδόν δύο φορές μεγαλύτερη κίνηση δεδομένων κινητής τηλεφωνίας από τον προηγούμενο χρόνο: 49 δισεκατομμύρια ΜΒ. Τηλεόραση και ραδιόφωνο - Κατά το τρίτο τρίμηνο του 2015, νοικοκυριά στην Ολλανδία έβλεπαν τηλεόραση μέσω οπτικών ινών σε σύγκριση με στο τέλος του Ο αριθμός των συνδρομών καλωδιακής τηλεόρασης αντίθετα μειώθηκε από 4,6 εκατομμύρια στο τέλος του 2014 σε 4,4 εκατομμύρια στο τρίτο τρίμηνο του Εγκαταστάσεις ΤΠΕ στα νοικοκυριά - Το 2015, το 89% των νοικοκυριών είχαν ένα σταθερό υπολογιστή ή ένα λάπτοπ. Αυτό υπολογίζεται σε 6,8 εκατομμύρια νοικοκυριά που περιλαμβάνει 13,3 εκατομμύρια ανθρώπους. Το 2015, το 91% των νοικοκυριών είχαν πρόσβαση στο ίντερνετ. - Το 2015, το 73% των νοικοκυριών είχαν smartphones, ενώ το 72% είχε λάπτοπ. Επιπλέον, το 58% των νοικοκυριών είχε ένα τάμπλετ. Το αντίστοιχο ποσοστό για το 2013 ήταν 39%. Δραστηριότητες και υπηρεσίες στο διαδίκτυο - Το 2015, παρόμοια με τα προηγούμενα έτη, το 85% του ολλανδικού πληθυσμού χρησιμοποιούσε το διαδίκτυο για το ηλεκτρονικό ταχυδρομείο. Επιπλέον, η δημοτικότητα του online chatting δεν έχει αλλάξει σημαντικά από το Αντίθετα, η τηλεφωνία που βασίζεται στο διαδίκτυο αυξήθηκε σημαντικά τα τελευταία χρόνια, από 23% το 2012 σε 31% το\n4 Διαδικτυακές αγορές - Το 2015, το 70 % του ολλανδικού πληθυσμού από 12 ετών και άνω, πραγματοποίησε μια online αγορά. Το αντίστοιχο ποσοστό για το 2012 ήταν μόνο 64%. - Η Ολλανδία έχει σχετικά περισσότερους online αγοραστές απ ότι πολλές ευρωπαϊκές χώρες. Το 2015, το 71% των ανθρώπων ηλικίας 16 με 75 στην Ολλανδία ασχολούνται με online αγορές ενώ ο μέσος όρος της ΕΕ ήταν 53%. Δεξιότητες ΤΠΕ - Το 2015, το 21% του Ολλανδικού πληθυσμού είχε λίγες δεξιότητες στη χρήση του ΤΠΕ. Επιπλέον, το 1% δεν είχε καθόλου δεξιότητες. Οι περισσότεροι στην Ολλανδία έχουν βασικές δεξιότητες του ΤΠΕ το λιγότερο. - Το 2015, πάνω από 6 στους 10 νέους ηλικίας 12 με 25 είχε καλύτερες από τις βασικές δεξιότητες στη χρήση του ΤΠΕ. Αυτό το ποσοστό ήταν επίσης υψηλό στις ηλικίες Οι μεγαλύτεροι έχουν πιο χαμηλά ποσοστά. Το εργατικό δυναμικό και οι ΤΠΕ - Το 2015, το 66% των εργαζομένων χρησιμοποιούσαν συστηματικά έναν υπολογιστή με σύνδεση στο διαδίκτυο για την εκτέλεση της εργασίας τους. Στην Ολλανδία, ένα σημαντικά μεγαλύτερο ποσοστό εργαζομένων εργάζεται με το διαδίκτυο σε σχέση με τον μέσο όρο της ΕΕ. Ο μέσος όρος της ΕΕ ήταν 49% το Πρόσβαση στο διαδίκτυο και χρήση - Σχεδόν όλες οι εταιρείες έχουν πρόσβαση στο ίντερνετ. Τα τελευταία χρόνια σχεδόν όλες οι εταιρείες με δέκα ή παραπάνω υπαλλήλους έχουν υψηλής ποιότητας σταθερή σύνδεση ή κινητής τηλεφωνίας όπως οι οπτικές ίνες, DSL ή 3G/4G. - Το 2015, το 74% των εταιρειών είχαν κινητό τηλέφωνο με σύνδεση ίντερνετ. Το 2009 μόνο το 28% των εταιρειών χρησιμοποιούσαν ίντερνετ στο κινητό. 4\n5 Ηλεκτρονικό εμπόριο - Το 2014, το 24% των ολλανδικών εταιρειών πουλούσε προϊόντα και υπηρεσίες μέσω διαδικτύου. Ο αριθμός των εταιρειών αυτών το 2014 ήταν ελαφρώς μεγαλύτερος απ ότι το 2012 και το Ο τομέας του τουρισμού έχει το μεγαλύτερο ποσοστό των εταιρειών με online πωλήσεις. Καινοτόμες επιχειρήσεις - 48% των εταιρειών ήταν καινοτόμες την περίοδο Αυτό το ποσοστό υπολογίζεται σύμφωνα με τον ευρύ ορισμό της καινοτομίας: τεχνολογικές και/ή μη τεχνολογικές. Σύμφωνα με τον κλασσικό ορισμό, το 37% των εταιρειών ήταν καινοτόμες. - Το ποσοστό των καινοτόμων εταιρειών ήταν σημαντικά υψηλότερο το απ ότι το όταν ήταν ακόμα 38%. Η αύξηση του ποσοστού των καινοτόμων εταιρειών οφείλεται ιδιαίτερα στις εταιρείες που καινοτομούν αποκλειστικά τεχνολογικά. Έρευνα και ανάπτυξη στην Ολλανδία - Το 2014, οι συνολικές δαπάνες στην Έρευνα και τη Ανάπτυξη χρησιμοποιώντας προσωπικό της ίδιας επιχείρησης ήταν 13,3 δις ευρώ, 522 εκατομμύρια ευρώ περισσότερα απ ότι το 2013 (αύξηση 4,1%). - Οι δαπάνες για την Έρευνα και την Ανάπτυξη από τις επιχειρήσεις αυξήθηκαν με υψηλότερο ρυθμό απ ότι οι δαπάνες από τα δημόσια ερευνητικά ιδρύματα και την τριτοβάθμια εκπαίδευση: 4,8% σε σύγκριση με 0,8% και 4,2% αντίστοιχα. 5\n10. Το Ακαθάριστο Εγχώριο Προϊόν (ΑΕΠ) εκφράζει. α) το συνολικό εισόδημα όλων των μελών της οικονομίας\n10. Το Ακαθάριστο Εγχώριο Προϊόν (ΑΕΠ) εκφράζει α) το συνολικό εισόδημα όλων των μελών της οικονομίας β) τη συνολική δαπάνη που πραγματοποιείται για την παραγωγή αγαθών και υπηρεσιών της οικονομίας γ)\n«Capital + VISION» Καινοτομία & Επιχειρηματικότητα: To επόμενο βήμα\n«Capital + VISION» Καινοτομία & Επιχειρηματικότητα: To επόμενο βήμα 1 Οι Κινητές Επικοινωνίες Ο Κλάδος έχει την καλύτερη γενική εικόνα μαζί με τον τουρισμό στο σύνολο της Ελληνικής Κοινωνίας. Οι δύο στους\nΔΕΛΤΙΟ ΤΥΠΟΥ. ΕΡΕΥΝΑ ΔΙΑΡΘΡΩΣΗΣ ΕΠΙΧΕΙΡΗΣΕΩΝ: Έτος Πειραιάς,\nΕΛΛΗΝΙΚΗ ΔΗΜΟΚΡΑΤΙΑ ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ Πειραιάς, 02-09-2019 ΔΕΛΤΙΟ ΤΥΠΟΥ ΕΡΕΥΝΑ ΔΙΑΡΘΡΩΣΗΣ ΕΠΙΧΕΙΡΗΣΕΩΝ: Έτος 2017 Η Ελληνική Στατιστική Αρχή (ΕΛΣΤΑΤ) ανακοινώνει στοιχεία για τη Διάρθρωση των Επιχειρήσεων\nΔΕΛΤΙΟ ΤΥΠΟΥ. ΤΡΙΜΗΝΙΑΙΟΙ ΕΘΝΙΚΟΙ ΛΟΓΑΡΙΑΣΜΟΙ 1 ο Τρίμηνο 2018/1 ο Τρίμηνο 2017: +2,3% (Προσωρινά στοιχεία, εποχικά διορθωμένα σε όρους όγκου)\nΕΛΛΗΝΙΚΗ ΔΗΜΟΚΡΑΤΙΑ ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ Πειραιάς, 4 Ιουνίου 2018 ΔΕΛΤΙΟ ΤΥΠΟΥ ΤΡΙΜΗΝΙΑΙΟΙ ΕΘΝΙΚΟΙ ΛΟΓΑΡΙΑΣΜΟΙ 1 ο Τρίμηνο 2018/1 ο Τρίμηνο 2017: +2,3 (Προσωρινά στοιχεία, εποχικά διορθωμένα σε όρους\nΔΕΛΤΙΟ ΤΥΠΟΥ. ΤΡΙΜΗΝΙΑΙΟΙ ΕΘΝΙΚΟΙ ΛΟΓΑΡΙΑΣΜΟΙ 1 ο Τρίμηνο 2019/1 ο Τρίμηνο 2018: +1,3% (Προσωρινά στοιχεία, εποχικά διορθωμένα σε όρους όγκου)\nΕΛΛΗΝΙΚΗ ΔΗΜΟΚΡΑΤΙΑ ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ Πειραιάς, 4 Ιουνίου 2019 ΔΕΛΤΙΟ ΤΥΠΟΥ ΤΡΙΜΗΝΙΑΙΟΙ ΕΘΝΙΚΟΙ ΛΟΓΑΡΙΑΣΜΟΙ 1 ο Τρίμηνο 2019/1 ο Τρίμηνο 2018: +1,3 (Προσωρινά στοιχεία, εποχικά διορθωμένα σε όρους


Εξετάσεις έγχρωμων ζωνών 18/03/2015 - dojomachites.gr\nΕπιτυχώς ολοκληρώθηκαν οι εξετάσεις έγχρωμων ζωνών στη σχολή πολεμικών τεχνών του sensei Αντώνη Λεωνίδα 3 dan οι οποίες πραγματοποιήθηκαν στις εγκαταστάσεις της σχολής στον Αλμυρό την Τετάρτη 18-03-2015.\nΟι αθλητές εξετάστηκαν στην πολεμική τέχνη του Budokai. Αναλυτικά σε kihon τεχνικές - παραδοσιακά kyokushin kata, τεχνικές με πολλούς αντιπάλους μαζί - nage ne waza, τεχνικές ρήψεων και εδάφους και kumite, αγώνες knock down πλήρους επαφής.\nΓονείς και φίλοι του αθλήματος που παρευρέθηκαν χειροκρότησαν την προσπάθεια των αθλητών οι οποίοι κατέβαλαν κάθε δυνατή προσπάθεια για να πετύχουν το στόχο τους. Συγχαρητήρια σε όλα τα παιδιά αλλά και στους προπονητές.


Από την UEFA η λύση για το πρωτάθλημα της τρέχουσας σεζόν - Fosonline\nΑπό την UEFA η λύση για το πρωτάθλημα της τρέχουσας σεζόν\nΠέμπτη, 26 Μαρτίου 2020 16:46\nΗ οικονομική ζημία που έχει προκαλέσει ο κορονοϊός στο ποδόσφαιρο είναι πολύ μεγάλη και στην UEFA θα αποφασίσουν πώς θα διευκολύνουν τις λίγκες για να ολοκληρωθεί η σεζόν.\nΤην Τετάρτη κυκλοφόρησαν σενάρια σύμφωνα με τα οποία τη Δευτέρα θα γίνει τηλεδιάσκεψη στην οποία οι ομάδες θα αποφασίσουν την επανέναρξη του πρωταθλήματος στις 16 Μαΐου. Πρώτα απ' όλα καμία από τις ομάδες της λίγκας δεν είχε ενημέρωση για κάτι τέτοιο.\nΌλοι αγωνιούν τι θα γίνει με το υπόλοιπο της φετινής σεζόν και φυσικά υπάρχει έντονη ανησυχία και στις ομάδες. Πλέον το θέμα δεν έχει να κάνει μόνο με το ποιος θα κατακτήσει τον τίτλο, αλλά είναι και οικονομικό.\nΣε όλη την Ευρώπη η οικονομική ζημία είναι μεγάλη σε περίπτωση μη ολοκλήρωσης των πρωταθλημάτων. Να ξεκαθαρίσουμε πως αυτή την εποχή δεν μπορεί κανείς να θέσει ημερομηνίες για την επανέναρξη της σεζόν. Όποια ημερομηνία και να τεθεί επί τάπητος δεν θα έχει σχέση με την πραγματικότητα, διότι εδώ έχουμε να αντιμετωπίσουμε μία πανδημία, η οποία κανείς δεν ξέρει πότε θα είναι σε ύφεση.\nΗ UEFA σε μία προσπάθεια να διευκολύνει τις λίγκες μετέθεσε το Euro για το καλοκαίρι του 2021. Το έκανε για να δώσει το χρονικό περιθώριο να ολοκληρωθούν τα πρωταθλήματα. Η συνομοσπονδία δεν αποκλείεται να δώσει κι άλλον… αέρα στις λίγκες προκειμένου να καταφέρουν να παίξουν ξανά μπάλα.\nΔεν είναι πολύ εύκολο αυτό το σενάριο, αλλά δεν είναι και απίθανο. Η συνομοσπονδία δεν θέλει να πειράξει το καλαντάρι της επόμενης σεζόν, αλλά αντιλαμβάνεται πλέον ότι τα προβλήματα που έχουν δημιουργηθεί είναι πολύ μεγάλα.\nΉδη αρκετές ομάδες στην Ευρώπη και μάλιστα μεγάλες προχωρούν σε μειώσεις συμβολαίων. Η Super League ζήτησε να πάρουν το επίδομα των 800 ευρώ και οι ποδοσφαιριστές. Γίνεται αντιληπτό ότι τα πράγματα ζορίζουν και η οικονομική ζημία θα μεταφερθεί και στην επόμενη αγωνιστική περίοδο.\nΗ UEFA είναι αυτή που θα δώσει τη λύση όταν έρθει η κατάλληλη ώρα, διότι τώρα το μόνο που μπορούν να κάνουν όλοι είναι να περιμένουν.


Βιολογική γεωργία, συνεχής ανοδική πορεία…\nΟι αριθμοί ευημερούν… Χρειάζεται ακόμη να γίνουν πολλά όμως… Για αρκετά χρόνια ο βιολογικός τομέας αναπτύχθηκε εκμεταλλευόμενος το αντίκτυπο και την επίπτωση που δημιουργούσαν καταστάσεις του τύπου «τρελές αγελάδες» ή άλλες αντίστοιχες «διατροφικές τρέλες» που σημάδεψαν και σημαδεύουν όχι μόνο τη διατροφή αλλά την ποιότητα και την ουσία της ζωής μας. Σήμερα πρέπει να αλλάξει ρότα και να προωθήσει την ταυτότητά του.\nΑκόμη κι αν υπάρχουν μεγάλες διαφορές, η βιολογική γεωργία κατέχει σε ορισμένες περιοχές και σε ορισμένους τομείς καθοριστική θέση, όπως συμβαίνει ιδίως στη Γερμανία όπου το 80% των παιδικών τροφών είναι βιολογικές. Σήμερα, τα ευεργετήματα της βιολογικής γεωργίας έχουν αναγνωριστεί σε όλα τα επίπεδα, συμπεριλαμβανομένων των θεσμικών, και αυτό είναι ένα εξαιρετικό γεγονός.\nΑυτά τα δεδομένα, αν και είναι ενθαρρυντικά, δεν πρέπει ωστόσο να δημιουργούν αυταπάτες.\nΒιολογικό δεν σημαίνει μόνο υγεία, περιβάλλον, απασχόληση, τουρισμός, ανασυγκρότηση της υπαίθρου, μείωση του κοινωνικού κόστους. Το βιολογικό σύστημα είναι ένα παραγωγικό σύστημα, το οποίο στηρίζεται σε αρχές και σε αξίες, γνωστές στους ειδικούς, όχι όμως επαρκώς γνωστές στους καταναλωτές.\nΟ τρόπος που ερμηνεύουμε ή που προσεγγίζουμε το βιολογικό κόσμο, ίσως χρειάζεται κάτι ακόμα, κάτι περισσότερο για να τον περιγράψουμε. Χρειάζονται απλές οδηγίες χρήσης, οι οποίες δεν θα απευθύνονται μόνο στους ειδικούς.\n«Η κινητικότητα στο επίπεδο χάραξης πολιτικής για τη βιολογική γεωργία είναι διαρκής» λένε στο Υπουργείο Αγροτικής Ανάπτυξης και Τροφίμων, «έχουμε στραμμένο το βλέμμα μας στο μέλλον και στη μακροπρόθεσμη βιώσιμη ανάπτυξη του κλάδου».\nΔιανύουμε το 14ο χρόνο βιολογικών καλλιεργειών. Από το 1993, χρονιά που ξεκινά η βιολογική γεωργία στην Ελλάδα (με 165 επιχειρηματίες και 5.905 στρέμματα), κύλησε αρκετό νερό στο αυλάκι. Νερό καθάριο χωρίς χημικά και χωρίς λιπάσματα.\nΗ βιολογική γεωργία γνωρίζει ειδικά τα τελευταία χρόνια αξιοσημείωτη ανάπτυξη. Τα βιολογικά προϊόντα εισέρχονται σταδιακά στα μεγάλα δίκτυα λιανικής, έχοντας συγχρόνως σημαντική εξαγωγική προοπτική.\nΠρόσφατα το Υπουργείο Αγροτικής Ανάπτυξης & Τροφίμων έδωσε στη δημοσιότητα τα στοιχεία ανάπτυξης της Βιολογικής Γεωργίας και σύμφωνα με αυτά η Βιολογική Γεωργία ασκείται από 16.433 επιχειρηματίες σε 2.880.625 στρέμματα, εκ των οποίων τα 1.035.600 αφορούν φυτική παραγωγή ενώ 1.845.025 στρέμματα είναι βοσκότοποι.\nΌλα πάνε καλά;\nΟι αριθμοί ευημερούν, η ανάπτυξη της βιολογικής γεωργίας τα τελευταία χρόνια είναι πράγματι εντυπωσιακή, όμως χρειάζεται ακόμη να γίνουν πολλά. Η βιολογική γεωργία εξακολουθεί να προσκρούει σε πολυάριθμους φραγμούς για να επιβληθεί.\nΣτον πίνακα που ακολουθεί φαίνεται ο αριθμός των επιχειρήσεων και των εκτάσεων καθώς και το ποσοστό εξέλιξης της βιολογικής γεωργίας τα τελευταία χρόνια:\nΓια να φτάσουμε στα σημερινά ποσοστά, αναμφίβολα συνέβαλλε η υλοποίηση κάποιων επιδοτούμενων προγραμμάτων, από το 1999 έως σήμερα. Υλοποιήθηκαν τρία προγράμματα φυτικής κι ένα ζωικής παραγωγής, ενώ ανακοινώθηκε άλλο ένα για τη ζωική και εντάχθηκαν αρκετές χιλιάδες παραγωγικές και εμπορικές επιχειρήσεις.\nΜας χαροποιεί η ανοδική πορεία της βιολογικής γεωργίας, μας συναρπάζουν τα νούμερα, θέλουμε όμως να πατάμε στο έδαφος και να αποτυπώνουμε την πραγματικότητα, καταγράφοντας όλα τα δεδομένα της.\nΔεν είμαστε πια στο χαμηλότατο 0,78% του 2003. Πολλά έχουν αλλάξει. Τα τελευταία 2 - 3 χρόνια, και ειδικά όταν από το 2001 και μετά εντάσσεται πλέον η ζωική παραγωγή στη βιολογική γεωργία, έγιναν άλματα. Θεωρούμε ότι ο αρχικός στόχος επετεύχθη, στόχο που έβαζε όχι μόνο το Υπουργείο αλλά και πολλοί άλλοι συντελεστές του χώρου. Το ποσοστό 3,14% βρίσκεται κοντά στο μέσο όρο της Ε.Ε.\nΟ ρυθμός ανάπτυξης της βιολογικής γεωργίας σε ό,τι αφορά την ένταξη νέων κτημάτων υπέρτριπλασιάστηκε τα τρία τελευταία χρόνια.\nΟ αριθμός των επιχειρήσεων (παραγωγικών, μεταποιητικών, εμπορικών) επίσης παρουσίασαν μια μεγάλη αύξηση: από τις 6.299 του 2002 στις 16.433, με 83% αύξηση τον τελευταίο χρόνο.\nΟ τζίρος στην Ελλάδα έχει επίσης εκτιναχθεί: σήμερα εκτιμάται περίπου στα 150 εκ. ευρώ. Σαφώς οι τάσεις ανάπτυξης στην Ελλάδα, 55% για το 2005, είναι πολύ υψηλότερες από το 8 - 9% της Ευρώπης.\nΟι συνεχείς αυξητικές τάσεις του τομέα της βιολογικής γεωργίας φέρουν στο προσκήνιο μια ειδική παράμετρο με εξόχως οικονομική και κοινωνική διάσταση. Η παράμετρος αυτή αφορά στην αύξηση των θέσεων απασχόλησης. Όταν οι θέσεις εργασίας σε άλλους τομείς μειώνονται, στη βιολογική γεωργία αυξάνονται, ενώ οι προοπτικές είναι όλο και πιο αισιόδοξες. Και αναφερόμαστε βεβαίως σε επιχειρήσεις με υψηλά ποσοστά βιωσιμότητας.\nΣτη Γερμανία το 2005 ο βιολογικός τομέας, κατέγραψε 155.000 νέες θέσεις εργασίας.\nΣτην Ελλάδα το 2005, ο βιολογικός τομέας αυξήθηκε κατά 7.431 νέες επιχειρήσεις, κυρίως στον πρωτογενή τομέα, δημιουργώντας νέες θέσεις εργασίας σε όλη τη διαδρομή του βιολογικού προϊόντος, με νέα αντικείμενα και αυξημένες ανάγκες.\nΕυνοούνται όμως πέραν του πρωτογενούς τομέα, ο δευτερογενής και ο τριτογενής τομέας. Οι ρυθμοί ανάπτυξης που παρουσιάζει η βιολογική γεωργία δίνει ευκαιρίες σε πολλούς τολμηρούς. Αναπτύσσονται επιμέρους δραστηριότητες στην τυποποίηση, τη μεταποίηση, τη διακίνηση, την εμπορία, την παροχή πιστοποίησης και άλλων υπηρεσιών, καθώς και σε πάμπολλους άλλους τομείς που συναρτώνται με αυτές.\nΤα βιολογικά εξαπλώνονται στον κόσμο\nΗ οικολογική γεωργία και η εμπορία των βιολογικών προϊόντων εξαπλώνονται παντού στον κόσμο.\n«Η παγκόσμια αγορά βιολογικών προϊόντων για το 2005 εκτιμάται ότι ξεπέρασε τα 30 δις ευρώ (2004: 27,8 δις ευρώ)», αναφέρει ευχαριστημένος ο Amarjit Sahota της εταιρείας συμβούλων Organic Monitor.\n«Σήμερα η τάση ανάπτυξης κυμαίνεται μεταξύ 8 και 9% ετησίως». Οι δύο κύριες αγορές που στηρίζεται αυτή η ανάπτυξη είναι Βόρειος Αμερική και η Δυτική Ευρώπη με 12 δις ευρώ η κάθε μια.\nΜπουμ της αγοράς στη Γερμανία\nΣτη Γερμανία το 2005 ήταν μια χρονιά με σπουδαίες επιτυχίες για όλο το βιολογικό τομέα. Όπως και τον περασμένο χρόνο ο τζίρος αυξήθηκε κατά 15% φτάνοντας τα 4 δις ευρώ, αντιπροσωπεύοντας σχεδόν το 30% του συνολικού ευρωπαϊκού τζίρου.\nΟι γερμανικές επιχειρήσεις, οι οποίες παράγουν, μεταποιούν, εισάγουν, εμπορεύονται, ανέρχονται στις 20.909. Σε αντίθεση με την τάση υποχώρησης σε θέσεις εργασίας άλλων τομέων, ο βιολογικός τομέας αύξησε τις θέσεις απασχόλησης φτάνοντας τις 155.000.\nΙταλία, σχολικά εστιατόρια με βιολογικά προϊόντα (στοιχεία 2004)\nΣχολικά εστιατόρια στην Ιταλία: 608 (+7% )\nΑριθμός γευμάτων με βιολογικά προϊόντα στα σχολεία: 900,000 (+15%)\nΓεύματα στα σχολεία με τουλάχιστον το 70% βιολογικό: 9,5%\nΕστιατόρια με κουζίνα για φυτοφάγους, τοπική, μακροβιοτική, με τουλάχιστον το 50% με βιολογικά υλικά: 434\nΑγροτουριστικά βιολογικά: 700\nΔυναμική της αγοράς εστίασης: 700 εκατ. ευρώ.\nΧρειάζεται ακόμη να γίνουν πολλά…\nΗ βιολογική γεωργία εξακολουθεί να προσκρούει σε πολυάριθμους φραγμούς για να επιβληθεί. Αυτές οι δυσκολίες, που οφείλονται στην πραγματικότητα στις ιδιαιτερότητες της βιολογικής γεωργίας, επανέρχονται σε όλες τις διαδοχικές βαθμίδες, από το στάδιο της παραγωγής, της μετατροπής, της διανομής, της πώλησης.\nΗ άμεση πώληση, ιστορικός δίαυλος για τη διάθεση βιολογικών προϊόντων, δε μπορεί να αποτελεί επαρκή και μόνιμη απάντηση για να αναπτυχθεί η εμπορία αυτών των προϊόντων.\nΗ επιλογή της πολιτικής των επιδοτήσεων έφερε αποτελέσματα. Τροφοδότησε αριθμητικά, ποσοτικά και οικονομικά τη βιολογική γεωργία. Όμως δεν αρκεί. Σήμερα χρειάζονται ποικίλες και πιο ποιοτικές ενέργειες για ν\_' αρθούν οι δυσχέρειες και να καταργηθούν οι φραγμοί. Ενέργειες που θα εντάσσονται σ’ ένα γενικότερο σχεδιασμό ο οποίος θα συμπεριλαμβάνει την έρευνα, την αγορά, κυρίως όμως την κοινωνία και τον καταναλωτή με ενημέρωση, πληροφόρηση και προβολή. Και σε αυτό δεν αρκεί το Υπουργείο Αγροτικής Ανάπτυξης και Τροφίμων, χρειάζεται παρέμβαση από το Παιδείας, το Υγείας, το Ανάπτυξης και φυσικά το Οικονομικών.\nΠριν δύο χρόνια εξαγγέλθηκε ένα Ευρωπαϊκό Σχέδιο Δράσης το οποίο περιελάμβανε 21 σημεία δράσης. Το κάθε κράτος μέλος θα έπρεπε με βάση εθνικές ιδιαιτερότητες, να επεξεργαστεί και να προωθήσει συγκεκριμένες δράσεις υποστήριξης της βιολογικής γεωργίας. Η ολότητα, σχεδόν, των κρατών μελών ανακοίνωσε εθνικά σχέδια δράσης. Στην Ελλάδα ακόμη το περιμένουμε.\nΔυστυχώς κι από την πλευρά της ΕΕ μας έρχονται μηνύματα διφορούμενα. Ειδικά η στάση της Ευρωπαϊκής Επιτροπής απεικονίζει αρκετά καλά τη διγλωσσία έναντι της βιολογικής παραγωγής. Αφενός προβάλλει συνεχώς τις αρετές της παραγωγής αυτού του τύπου, αφετέρου όμως δεν περιλαμβάνει συγκεκριμένες δράσεις για να ευνοήσει την ανάπτυξή της, ενώ η οργάνωση του πρώτου πυλώνα της ΚΑΠ παραμένει αρκετά αντιφατική σε σχέση με τη βιολογική προσέγγιση.\nΈτσι, παρά την ύπαρξη ορισμένων ιδεών, εκκρεμούν σημαντικότατα ζητήματα προς διευθέτηση όπως, η ανάπτυξη των βιολογικών τροφίμων στον τομέα της συλλογικής εστίασης, το μέγα ζήτημα των μεταλλαγμένων, το ανέφικτο της προωθούμενης συνύπαρξης των καλλιεργειών και πολλά άλλα.\nΕπειδή εμείς πιστεύουμε ότι τα βιολογικά είναι «καλά», θα κλείσουμε με δυο λόγια του Πλάτωνα: «Το ωραίο, καλά είναι να λέγεται δυο και τρεις φορές».